DARIUS BOROVIC 


gued [njo PIEJISI3AIUN) Lsd 


DARIUS BOROVIC 


FUNDAMENTELE 
EPISTEMOLOGIEI CRITICE KANTIENE 


Portretul lui Kant de pe coperta reprezinta o fotografie 
open access a unui tablou realizat in urma cu mai mult de 75 
de ani, pentru care nu mai exista dreptul de autor, sau nu mai 
este in vigoare, si care a fost preluata de pe Wikipedia. 


Referenti ştiinţifici: 
Conf. univ. dr. Florin Lobont 
Conf. univ. dr. Claudiu Mesaros 


ISBN 978-973-595-981-4 


© 2016 Autorul volumului. Toate drepturile rezer- 
vate. Reproducerea integrala sau partiala a textului, 
prin orice mijloace, fara acordul autorului, este interzisa 
si se pedepseste conform legii. 


Tehnoredactare computerizata: Alexandru Cobzas 


Universitatea Babes-Bolyai 
Presa Universitara Clujeana 
Director: Codruta Sacelean 

Str. Hasdeu nr. 51 

400371 Cluj-Napoca, Romania 
Tel./fax: (+40)-264-597.401 

E-mail: editura@editura.ubbcluj.ro 
http://www. editura.ubbcluj.ro/ 


DARIUS BOROVIC 


FUNDAMENTELE 
EPISTEMOLOGIEI 
CRITICE KANTIENE 


PRESA UNIVERSITARA CLUJEANA 
2016 


In amintirea regretatului profesor Viorel Coltescu 
care m-a initiat in istoria filosofie si a reprezentat 


un model de omenie si de profesionalism. 


CUPRINS 


Cuvânt înainte .......... 022 ee ee ee ene 


Revoluţia kopernicanä a spaţiului si timpului ..... 
Cunoașterea siexperienta............... 
Argumentele idealitatii transcendentale a spaţiului . . 


Argumentele idealitatii transcendentale a timpului . . 


Intelectul si rolul epistemologic al categoriilor . . . . . 


Logica transcendentală și categoriile 
pure ale intelectului .. sos e soi cc... 


Deductia transcendentală 
a categoriilor pure ale intelectului ......... 


„Eu gândesc” sau aperceptia pura si rolul 
acestuia in epistemologia kantiană ......... 


Rațiunea și funcția epistemologică a ideilor ...... 
Intelectul Și rațiunea > c + se s scam Ba ww, 4 40% 


Utilizarea logică a rațiunii - indiciu 
pentru utilizarea ei transcendentala......... 


Deductia ideilor din raționamente .......... 


Funcţia regulativa a ideilor ratiunii........... 
Aparenta transcendentalä și formele ei ........ 
Cele trei sensuri ale termenului idee ......... 


Utilizarea regulativă aideilor............. 


5 


Utilizarea regulativa a ideilor speciale ale rațiunii . . . 69 


Ideea regulativă de suflet ............... 74 
Ideea regulativă de lume ............... 78 
Ideea regulativă de Dumnezeu ............ 82 


Fundamentele raționale ale formării științei 
şi cercetării ştiinţifice . . . . ...............91 


Utilizarea ipotetică a raţiunii ............. 91 
Ideile sistemicitäții > < 4 4 sch a Yo eee A 


Conceptele ratiunii si idei formative 
ale teoriilor științifice i aie ke aR ee 101 


Concluzii . 2... cc... ee ee we ew ee 107 


Bibliografie a ee cce an a sa oe a au ea 109 


CUVÂNT ÎNAINTE 


De prea de multe ori Critica rațiunii pure! a lui Kant fost re- 
ceptată ca o încercare reușită de delegitimare a metafizicii, 
teoria ideilor fiind considerată drept lovitura finală care a 
provocat prăbușirea filosofiei speculative de pe piscurile fic- 
tive unde zăbovea nestingherită de milenii. 

Critica raţiunii pure este din multe puncte de vedere o 
carte a limitelor: limitele experienţei, limitele intelectului și 
limitele rațiunii. Din aceste limite rezultă concomitent o înte- 
meiere si o delegitimare: matematicile și fizica pura isi găsesc 
temeiul de nezdruncinat in sensibilitate, respectiv in intelect, 
in vreme ce metafizica este aruncata pe tärämul dualitatii 
si contradictiilor rezultate din natura antinomica a ratiunii 
insasi. 

Din acest motiv majoritatea exegetilor operei kantiene, 
cand analizeaza ideile ratiunii pure se centreaza asupra ti- 
purilor de aparenta transcendentala generata de acestea. 
Desigur ideile ratiunii, atunci cand aceasta este folosita in 
mod impropriu, genereaza o serie de speculatii abstracte 
constituind de-a lungul timpului temelia multitudinii foarte 
diverse de metafizici speculative. De tot atat de multe ori se 
neglijeaza sau se trateaza sumar aspectele si utilizarea pozi- 
tiva a ratiunii care rezulta din functia regulativa a ideilor. O 


1 Kant, I., Kritik der reinen Vernunft, Felix Meiner Verlag, 1956, (A229/ 
B355). Trimiterile la textul kantian vor fi date in lucrare conform 
uzantelor (prin A si B se indicä editia intäi si respectiv, a doua, cifra 
care urmeazä indicänd numärul paginii) 

parte importanta a acestei lucrari este analiza tuturor tipurile 
de idei ale ratiunii si incercarea de evidentiere a rolului lor 
esential pentru cunoastere si pentru stiinta. De asemenea se 
va arata ca ideile ratiunii nu se rezuma doar la cele trei ar- 
hicunoscute de literatura de popularizare: cea de suflet, de 
lume si de Dumnezeu, care fac obiectul predilect al exegeze- 
lor ,,traditionale”. Functiile ratiunii intemeiate de ideile aces- 
teia sunt foarte complexe si se cuvine ca rolul lor esential 
pentru cunoastere si pozitia lor in epistemologia kantiana sa 
fie evidentiat pe masura. Daca metafizica nu este posibila ca 
ştiinţă speculativă a fiintärilor suprasensibile, urmând dicto- 
nul socratic de a te cunoaste pe tine insuti, Kant evidentiaza 
structura functionala interna a ratiunii, a propriului nostru 
mod de a cugeta si de a cunoaste, läsänd filosofiei spatiul 
vital necesar pentru o reflectie de profunzime. 

Aceasta carte reprezinta un demers de evidentiere a func- 
tiilor epistemologice a structurilor conștiinței identificate de 
Kant prin recurs la textul original al Criticii raţiunii pure, 
aşa cum apare acesta în cele două ediţii. Fiind un vorbitor 
nativ de limbă germană, iar pentru 10 ani am susţinut cursul 
de filosofie în limba germană la un celebru liceu cu predare 
în această limbă, am avut un acces nemediat la textele kanti- 
ene în limba germană. De prea multe ori articolele și cărțile 
despre filosofi nu sunt decât metaliteratură, autorii neavând 
acces la textul original din cauza barierelor lingvistice sau 
ale comoditatii. Nu am neglijat literatura de specialitate, dar 
mi-am permis să prezint toate concluziile acestei lucrări prin 
referire la textul kantian original. Prin aceasta, cartea de fata 
poate servi si studenţilor ca o introducere in epistemologia 
kantiană. 


REVOLUTIA KOPERNICANA A 
SPATIULUI SI TIMPULUI 


Cunoasterea si experienta 


In prefata de la editia a II-aa CRP Kant isi apreciaza propria 
lucrare ca pe o revolutie copernicana in metafizica. Pentru 
a ilustra aceasta situatie, Kant foloseste o analogie preluatä 
din astronomie. Daca consideram ca stelele se invartesc in 
jurul pamantului nu putem ajunge la nici o explicatie plauzi- 
bila a miscärii acestora. Dar daca vom considera ca pämäntul 
se invarteste in jurul soarelui o solutie lipsita de contradictii 
va aparea de la sine. In plan epistemologi nu intuitia sau 
cunoasterea omului se modeleaza dupa obiectul cunoasterii, 
ci acesta din urma se modeleaza in functie de intuitia/cu- 
noasterea noastra. Noi nu putem cunoaste apriori decat acea 
parte a lucrurilor pe care noi insine introducem in acestea 
(BVII-XLIV). 

Kant critica dogmatismul si evidentiaza sterilitatea tu- 
turor sistemelor filosofice care incumeta sä-si se bazeze pe 
speculaţii fără o critică a „organului” cunoașterii. În acest 
context Kant definește dogmatismul ca pe un procedeu al 
rațiunii lipsit de o critică prealabilă a propriilor capacităţi 
(BVII-XLIV). 

Din introducerea la lucrare se evidențiază legătura indi- 
solubilă dintre cunoaștere și experienţă. Orice cunoaștere 
începe odată cu experienţa. Puterea/capacitatea noastră de 
cunoaștere (Erkentinisvermögen) nu se poate trezi decât 

prin actiunea obiectelor asupra simturilor care pun in mis- 
care activitatea intelectului. Kant ne atrage insa atentia ca 
nu va cadea intr-o forma sau alta a empirismului: chiar daca 
cunoasterea incepe odata cu experienta, nu inseamna ca toa- 
ta cunoasterea provine din experienta. S-ar putea ca aceas- 
ta cunoastere sa fie un compus (Zusammengesetztes) dintre 
ceea ce ne da experienta si contributia capacitatii noastra de 
cunoastere insäsi. (B1) 

Kant introduce faimoasele definitii de clasificare a cunos- 
tintelor in raport cu experienta: „cunostintele apriori” sunt 
cele independente de orice experientä iar cunostintele „a 
posteriori” sunt cele care sunt cunoscute prin experientä. In 
acest context Kant defineste si cunostintele a priori pure (rei- 
ne Erkenntnisse apriori) ca fiind cunostinte apriori fara nici 
un amestec empiric (B2-3). 

Experienta ne arata cum este un lucru dar nu ne arata ca 
acel lucru n-ar putea fi altfel, ca acel lucru este in mod ne- 
cesar astfel. In alte cuvinte experienta nu asigura caracterul 
necesar al cunostintelor. Pe de alta parte experienta nu ofe- 
ra judecatilor care provin din aceasta o generalitate stricta. 
Doar in cazul inductiei avem o generalitate „comparativä”, 
relativa la momentul dat (B3). Daca gasim un enunt care sa 
fie gandit cu necesitate (enunt necesar) atunci, in viziunea lui 
Kant, acesta nu provine din experienta ci este apriori. Pe de 
alta parte, daca gasim enunturi avand o generalitate stricta, 
lipsita de exceptii, atunci acestea nu provin din experienta ci 
sunt apriori. Kant ajunge la concluzia ca judecatile necesare 
si generale sunt apriori. Kant nu se indoieste de existenta ju- 
decatilor si conceptelor apriori in stiinte precum matematica 
(spatiul este nelimitat), si chiar in enunturile simtului comun 
(„Orice schimbare are o cauzä”)(B5). 

Deoarece spiritul uman se aventureazä adesea in specula- 
tii care depäsesc orice experienta, päräsind astfel orice crite- 

riu de verificare, Kant enunta in mod programatic ca filosofia 
are nevoie de o stiinta care sa stabileasca posibilitatea princi- 
piilor si intinderea tuturor cunostintelor apriori. Speculatia 
filosofica si tendinta de a oferi o arhitectura sistematica este 
o dispozitie specifica ratiunii omenesti. Dar aruncandu-se 
adesea in speculatie omul uita sa supuna cercetarii ratiunea 
însăși — mijlocul oricărei cunoașteri — si limitele acesteia 
(B7). Falsitatea cunoştinţele metafizice dogmatice (un repre- 
zentant de frunte fiind Christian Wolff) obţinute pe această 
cale pot fi contrazise doar cu foarte mare dificultate tocmai 
datorită următoarelor două fapte: 1. O parte a cunoștințelor 
a priori sunt certe, cum ar fi cunoștințele matematicii care 
dau speranţe și altor științe, 2. Daca depäsim limitele expe- 
rientei putem fi siguri că nu putem fi contraziși prin experi- 
enta (B9-10). 

Kant supune unei analize filosofice de profunzime tipu- 
rile de judecati din logica generala. Judecatile analitice de 
forma S-P, (Subiect logic — Predicat logic, de exemplu: 
„Toate corpurile sunt întinse”) expliciteaza in predicat ca- 
racteristicile subiectului. Aceste caracteristici apartin in mod 
necesar subiectului judecatii; este vorba de judecati de ex- 
plicitare „Erläuterungsurteil”. Judecatile analitice nu sporesc 
însă cunoaşterea. Pe de altă parte însă, judecatile sintetice 
adaugă conceptului subiectului caracteristici noi care nu 
aparţin acestuia, fiind considerate judecăţi de extindere „Er- 
weiterungsurteile”. Un exemplu de judecăţi sintetice oferit 
de Kant este: „Toate corpurile sunt grele” (B11). 

Toate judecatile care provin din experienţă sunt sintetice. 
Sinteza prin care predicatul se atribuie subiectului este înte- 
meiată în acest caz pe experienţă. Experienţa face posibilă 
sinteza. Kant constată însă că există și judecăţi sintetice apri- 
ori în care sinteza predicatului cu subiectul nu se datorează 
experienţei. Aceste judecăţi sintetice sunt necesare și genera- 

le. Mai mult decat atat, ele sporesc caracteristicile subiectu- 
lui logic, spre exemplu „Toate schimbările au o cauză”. Kant 
se intreaba insa ce anume face posibila fuziunea/sinteza din- 
tre subiect si predicat in cazul judecatilor sintetice apriori. 
Kant exclude experienta deoarece judecatile sintetice apriori 
sunt necesare si generale (B11-14). 

Kant constată că principiile științelor teoretice contin ju- 
decati sintetice apriori. Judecatile matematice sunt în totali- 
tate sintetice apriori (cum ar fi „7 + 5 = 12” în algebră și „Linia 
dreaptă este distanța cea mai scurtă dintre două puncte” în 
geometrie) (B15-16). De asemenea principiile unor științe 
ale naturii, precum fizica, conţin judecăţi sintetice apriori 
(„Cantitatea materiei rămâne neschimbată de transformări- 
le din lumea corporală ”) (B17-18). Dacă metafizica dorește 
să aibă pretenţie de știință ea ar trebui să conţină judecăţi 
sintetice apriori. Problema pusă de Kant, problema specifică 
rațiunii pure este rezumata în următoarea întrebare: „Cum 
sunt posibile judecatile sintetice apriori?” Filosoful consi- 
deră că de răspunsul la această întrebare depinde poziția si 
statutul metafizicii: aceste judecăţi nu au fost încă, dar tre- 
buie evidenţiate în cazul acestei discipline. Problema formu- 
lată anterior prezintă totodată si posibilitatea rațiunii pure 
de a întemeia toate științele care contin cunoștințe apriori 
despre obiecte, adică ne oferă posibilitatea de a răspunde la 
următoarele întrebări: „Cum este posibilă matematica pură?” 
(B20-21) si „Cum este posibilă fizica pura?” (B21). De vreme 
ce aceste cunoștințe apriori există în matematică si în fizi- 
că Kant consideră că trebuie doar să arate cum de acestea 
sunt posibile. În cazul metafizicii diferenţele fundamentale 
din interiorul multiplelor sisteme ne face să ne îndoim de 
posibilitatea acesteia. Totuși Kant observă o tendinţă natura- 
lă a omului de a specula asupra unor probleme ce depășesc 
limitele experienței. Trebuie să reformulăm puţin întreba- 

rea: Cum apar problemele metafizicii din propria natura a 
ratiunii? (B22) sau cum este posibila metafizica ca dispozi- 
tie naturala „Naturanlage”? (B22-23). Kant constata ca din 
tendinta naturala de a raspunde la intrebarile metafizice se 
obtin o serie de raspunsuri contradictorii. Din acest motiv 
tema cercetärii devine capacitatea ratiunii de a judeca obiec- 
tele aflate dincolo de limitele experientei si daca pe aceasta 
cale s-ar obtine cunostinte sau nu. Motivele expuse anterior 
ne aduc in fata interogatiei extrem de importante: „Cum este 
posibila metafizica ca stiinta?” (B23). Critica ratiunii pure ca 
facultate responsabila de enunturile metafizicii ne conduce 
spre un scepticism prin care se poate evita dogmatismul si 
rezultatele contradictorii ale acestuia. Metafizica dogmatica 
deduce in mod apriori caracteristicile aflate in conceptele lu- 
crurilor. De aceea, in primul rand trebuie sa cercetam daca 
exista asemenea concepte metafizice apriori iar, daca consta- 
tam ca exista, atunci trebuie sa extindem cunostintele meta- 
fizice prin judecati sintetice apriori. 

Primul capitol al CRP este numit si ,,Estetica transcen- 
dentala”. Denumirea de esteticä nu are insa nimic in comun 
cu conceptul de estetică din zilele noastre. "Totuși estetica are 
de-a face cu sensibilitatea, cu intuitiile sensibile cu senzaţii 
etc. Kant definește estetica transcendentală ca știință a tutu- 
ror principiilor apriori ale sensibilităţii (A21/B35). 

Cunoașterea se raportează nemijlocit la obiect prin intu- 
itia sensibilă. Intuitia are loc în măsura in care ne este dat 
obiectul, adică prin afectarea „sufletului” într-un anumit 
mod. Kant definește sensibilitatea (sau receptivitatea) drept 
capacitate de a primi reprezentări „Vorstellungen” în funcţie 
de felul în care suntem afectaţi de către obiecte. Sensibilita- 
tea ne dă obiecte, ea este singura capacitate care ne oferă re- 
prezentări care apoi vor fi gândite de către intelect. Gândirea 
este dependentă în ultimă instanţă de reprezentări, adică de 

sensibilitate, pentru ca nu exista un alt mod de a primi repre- 
zentări sau concepte. Kant considera că nu există o cunoaste- 
re nemijlocită (de către sensibilitate) a obiectului (A19/B33). 

Senzatia „Empfindung” este definită drept acţiunea obiec- 
tului asupra imaginaţiei, în prezența obiectului ce acționează 
asupra simţurilor. Intuitiile care se referă la obiecte prin in- 
termediul senzaţie sunt denumite empirice (A20/B34). 

Un loc important în arhitectura gândirii kantiene îl con- 
stituie conceptul de fenomen „Erscheinung”. Fenomenul va 
fi definit ca obiectul nedeterminat al unei intuitii empirice 
sau obiectul nedeterminat al unei intuitii prin intermediul 
senzatiei, adică în prezenţa obiectului extern. Kant va deosi- 
bi între forma și materia fenomenului. Materia fenomenului 
este partea dintr-un fenomen care corespunde senzatiei. For- 
ma fenomenelor este însă cea care ordonează varietatea aces- 
tora. Forma, cea care ordonează fenomenele, nu poate însă 
să fie la rândul ei senzaţie. Materia sau conținutul tuturor 
senzatiilor poate să fie numai a posteriori, dată prin prezența 
obiectului, dar forma fenomenului se află în „spiritul” ome- 
nesc fiind distinctă de orice senzaţie (A21/B35). 

Estetica transcendentală a lui Kant, prima parte a Criticii 
Ratiunii Pure, nu este cum s-ar crede un tratat de filosofia 
frumosului sau a artei. Filosoful se raportează la sensul ori- 
ginar din greaca veche a termenului estetic ca senzaţie sau 
sensibilităţii. Astfel Estetica Transcendentală devine un tra- 
tat despre sensibilitate?. Kant declară programatic metodolo- 
gia utilizată în estetica transcendentală. Filosoful va izola în 
primul rând tot ceea ce intelectul gândește prin conceptele 
sale pentru a ajunge pe această cale la intuitiile empirice. Ur- 
mătorul pas constă în separarea a tot ceea ce ţine de senzaţie 
pentru a se obţine intuitiile pure (A22/B36). 


2 V. Colţescu, Istoria Filosofiei (Timişoara, Brumar: 2006), pag. 65 

Argumentele idealitatii transcendentale a spatiului 


Kant continuă demersul său metodic cu o investigaţie meta- 
fizică „metaphysische Erörterung” a conceptului de spaţiu. 
Prin intermediul spaţiului noi ne putem imagina obiecte în 
afara noastră, aflate toate în spaţiu. Prin simţul intern însă 
spiritul intuiește propriile stări interne (A23/B38). Investi- 
gatia metafizică kantiană este compusă din 4 argumente, cel 
de-al patrulea apărând doar în ediţia a II-a a CRP. 

Primul argument evidenţiază că spaţiul NU este un con- 
cept empiric obținut prin abstractizare din experienţă ci este 
apriori. Reprezentarea spaţiului nu poate proveni din rapor- 
turile corpurilor externe, prin experiență. Dimpotrivă, aceste 
raporturi ale corpurilor externe — fata de mine și unele fata 
de altele — sunt posibile tocmai datorită spaţiului. Pentru că, 
dacă corpurile nu ar fi într-un anumit loc (în spaţiu) între 
acestea nu ar putea să existe raporturi. Prin urmare spaţiul 
este apriori, nu provine din experiență (A23/B38). 

Cel de-al doilea argument face apel la imaginaţie. Nu pu- 
tem să ne imaginăm sub nici o formă că nu ar exista spaţiul, 
cu toate că putem să ne imaginăm un spaţiu lipsit de obiecte. 
Prin urmare spaţiul este o condiţie a posibilității fenomene- 
lor și nu o caracteristică a acestora (A24/B38-39). 

Din primele două argumente Kant ajunge la concluzia 
că spaţiul este o intuiţie apriori (nu provine din experien- 
ta) necesară, care stă la baza tuturor intuitilor externe (A24/ 
B38-39). 

Cel de-al treilea argument evidentiazä cä spatiul nu este 
un concept general ci o intuiţie pură. Nu putem să ne ima- 
ginäm decät un singur spatiu (dacä vorbim de mai multe 
spatii, acestea nu sunt decät parti ale acestui spatiu). Partile 
acestea nu sunt insa premergatoare spatiului, ca si compo- 

nente ale sale. Dimpotriva, partile spatiului nu pot fi gandite 
fara a fi deja in spatiu, fara a preexista intuitia spatiului. 

Al patrulea argument se refera la faptul ca multitudinea 
conceptelor despre spatiu nu pot exista fara intuitia spatiu- 
lui, deci spatiul nu este un concept ci o intuitie. Orice con- 
cept trebuie gandit ca o reprezentare continuta intr-o infi- 
nitate de reprezentari posibile, ca o caracteristica comuna a 
acestora. Pe de alta parte nici un concept nu poate fi gandit 
ca si cand ar contine o infinitate de reprezentäri. Exceptie de 
la aceasta o face doar spatiul care este o intuitie apriori, nu 
un concept (B39-40). 

In rezumat putem spune cä primele douä argumente ne 
arată că spaţiul este apriori — deci nu provine din experien- 
ta — iar celelalte două argumente ne arată că spaţiul este o 
intuiţie nu un concept. Sintetizând cele patru argumente pu- 
tem conclude odată cu Kant, că spaţiul este o intuiţie apriori 
(B39-40). 

A doua parte a investigatiei kantiene a spatiului este una 
transcendentalä, conständ din explicarea unui concept ca fi- 
ind un principiu din care decurge posibilitatea altor cunos- 
tinte sintetice apriori. Kant este preocupat sa argumenteze 
ca din intuitia spatiului si nu din concepte decurg toate ju- 
decätile sintetice ale geometriei. (B40-41). 

Conform conceptiei kantiene, geometria este stiinta care 
determinä proprietätile spatiului in mod sintetic si apriori. 
Pentru a fi posibila reprezentarea spatiului trebuie sa fie sin- 
tetica si apriori. Spatiul trebuie sa fie o intuitie deoarece din- 
tr-un concept oarecare nu se poate deduce decat ceea ce este 
inclus in conceptul respectiv (explicitarea notelor/caracteris- 
ticilor logice ale conceptului). De vreme ce judecatile geome- 
triei sunt necesare rezulta ca acestea sunt apriori. Prin exis- 
tenta acestor intuitii apriori geometria este in conformitate 
cu viziunea lui Kant devenind posibilă ca știință (B40-41). 

Ajungem pe aceasta cale la niste concluzii fundamentale 
din filosofia kantiana. In prima concluzie se afirma ca spatiul 
nu este o proprietate a lucrului in sine. Daca am face abstrac- 
tie de conditiile subiective ale intuitiei spatiul ar disparea! 
In cea de-a doua concluzie ni se oferä o definitie a spatiului 
ca forma aparitiilor simtului extern (fenomene ,,Erscheinun- 
gen”), conditia subiectiva a sensibilitatii care face posibila 
intuitia obiectelor externe (A26/B42). Spatiul este anterior 
tuturor intuitilor obiectelor, fiind o intuitie apriori, anteri- 
oara oricarei experiente. Spatiul este o conditie a aparitiei 
lucrurilor dar nu ca si lucru in sine ci ca si fenomene. 

Spatiul este real, adica are valabilitate obiectiva deoarece 
orice apare ca obiect extern apare deja in spatiu. Altfel spus, 
spatiul are realitate empirica — adica orice obiect extern apa- 
re in spatiu — fiind conditia de posibilitate a intuitiei sensibi- 
le externe. Spatiul este insa ideal in raport cu ratiunea pura 
care considera lucrurile fara a tine seama de determinarile lor 
sensibile. Idealitatea transcendentala a spatiului se refera la 
faptul ca acesta este conditia de posibilitate a oricarei expe- 
riente (A27-30/B43-45). Daca excludem aceasta posibilitate 
spatiul devine identic cu nimicul, isi pierde identitatea. 


Argumentele idealitatii transcendentale a timpului 


A doua parte a Esteticii transcendentale se refera la investi- 
garea naturii timpului din punct de vedere metafizic si tran- 
scendental. Se observa incercarea filosofului de a asigura o 
simetrie intre cele doua parti ale esteticii transcendentale: cea 
consacrata timpului si cea consacrata spatiului. Argumentele 
1,2,4 si 5 fac parte din investigatia metafizica, in vreme ce 
argumentul 3 este unul transcendental care va fi dezvoltat 
doar în ediția a II-a CRP. 

Primul argument evidenţiază că timpul (ca si spaţiul)” nu 
este un concept empiric rezultat prin abstractizare din ex- 
perienta. Abstractizarea ca procedeu logic, presupune con- 
comitenta sau succesiunea fenomenelor la care aceasta se 
referă. Dar nici concomitenta, nici succesiunea nu ar putea 
să apară în percepţie dacă reprezentarea a priori a timpului 
nu ar sta la baza acestora. Prin urmare timpul nu este un 
concept ci este apriori (A30/B46). 

Al doilea argument metafizic referitor la timp este în 
oglindă cu cel referitor la spaţiu. De toate fenomenele se 
poate face abstracţie, dar timpul nu poate fi suspendat din 
fenomene. Putem să ne imagină că fenomenele ar putea lipsi 
în întregime, dar timpul ca si condiţia lor de posibilitate nu 
poate fi suspendat. Prin urmare timpul este un dat apriori 
(A31/B46). 

Primele doua argumente ne permit sa concludem ca tim- 
pul si reprezentarea acestuia nu provine din experienta ci 
face posibila experienta ca un dat a priori. 

Vom sari peste argumentul a treilea care este transcenden- 
tal si va fi analizat ulterior direct la cel de-al patrulea. In 
cadrul acestuia Kant doreste sa demonstreze ca timpul nu 
este un concept general ci o intuitie, o forma pura a intui- 
tiei sensibile. Timpurile diferite nu sunt altceva decat parti 
ale unuia si aceluiasi timp. Reprezentarea timpului poate fi 
facuta doar printr-un singur „obiect”, spre deosebire de con- 
cept in a carui reprezentarea intra o multitudine de obiecte. 
Dar reprezentarea care se face printr-un singur obiect este o 
intuiţie. Prin urmare timpul este o intuiţie. De asemenea pro- 
poziţia „timpuri diferite nu pot fi concomitente” nu poate fi 
dedusă din nici un concept prin analiză ci este o propoziție 


3 Ase observa simetria argumentării referitoare la timp cu cea referi- 
toare la spațiu 

sintetica inclusa nemijlocit in intuitia si reprezentarea timpu- 
lui (A31/B47). 

Argumentul cinci ia in considerare ca infinitatea timpului 
nu inseamna altceva decat faptul ca orice interval de timp 
delimitat si determinat nu provine decat din unul si acelasi 
timp. Prin urmare conceptia originarä a timpului il reprezin- 
ta pe acesta ca fiind nelimitat. Pärtile timpului nu ar putea 
fi reprezentate decat prin delimitarea unuia si aceluiasi timp. 
Rezulta ca timpul nu este un concept ci o intuitie a sensibili- 
tatii. Dacă ar fi un concept general, in mod inevitabil ar con- 
tine mai putine caracteristici decat partile sale*. (A32/B48). 

Din argumentele patru si cinci putem sa concludem ca 
timpul este o intuitie pura iar toate cele 4 argumente ii per- 
mit lui Kant sa afirme cel de-al doilea principiu fundamental 
al filosofiei sale critice: timpul este o intuiţie a priori, o forma 
pură a sensibilităţii. 

Revenim la argumentul cel de-al treilea care este transcen- 
dental și nu metafizic. Kant constată că necesitatea a priori 
a timpului este temeiul axiomelor despre timp și a raportu- 
rilor referitoare la acesta. Timpul are o singură dimensiune: 
timpurile diferite sunt succesive dar niciodată concomiten- 
te (A31/B47). Asemenea principii nu pot proveni din expe- 
rienta deoarece au un caracter necesar apodictic; ele sunt 
principii care fac posibile experienţa. În cadrul investigaţiei 
transcendentale a timpului Kant face referire la conceptul de 
transformare care stă la baza conceptului de mișcare și care 
nu este posibil decât în și prin timp. Timpul face posibilă 
cunoașterea apriori sintetică din mecanica purä’(B48-49). 

Argumentele metafizice și cel transcendental îi permit lui 
Kant să tragă niște fundamentale referitoare la timp ca si 


4 Să exemplificăm această situaţie: conceptul general de om nu indică 
prin delimitare trăsăturile filosofului Socrate 
5  Cinetică 

conditie subiectiva, forma interioara a intuitiei interne. Tim- 
pul este forma pura a simtului intern, adica o intuire de catre 
mine insumi a propriului meu Eu si a starilor mele interne. 
Timpul nu poate sa apartina simtului extern, de vreme ce 
nu are nici o legatura cu forma sau pozitia obiectelor. Tim- 
pul determina raportul dintre reprezentari si simtul intern 
(A32-33/B49). 

Dar, spre deosebire de spatiu, timpul nu se limiteazä doar 
la simtul extern, ci este conditia formalä a priori a tuturor fe- 
nomenelor. Acesta se datoreaza faptului ca toate reprezenta- 
rile apartin simtului intern care este supus conditiei formale 
a timpului (A34/B50-51). 

Timpul este valabil numai pentru obiectele simturilor 
noastre, pentru felul in care acestea ne apar. In acest sens 
timpul are valabilitate obiectiva. Dar timpul nu are valabi- 
litate absoluta, adica nu exista ca o determinare absoluta a 
lucrurilor din afara sensibilitatii noastre. In aceasta consta 
idealitatea transcendentala a timpului: daca facem abstractie 
de conditiile subiective ale intuitilor sensibile nu mai ramane 
nimic din timp (A36-33/B52-53). 

Spatiul si timpul sunt deci doua surse epistemologice din 
care provin cunoștințele sintetice a priori®. Dar valabilitatea 
acestor surse se mărginește numai la obiectele ca fenomen. 
Dincolo de aceste limite spaţiul și timpul nu mai au vala- 
bilitate obiectivă. Ele nu pot fi aplicate lucrului în sine ci 
doar lucrului ca și fenomen, așa cum ne apare nouă ca ființe 
omenești. 

Prin reflectia sa despre spaţiu si timp Kant răspunde la 
prima întrebare a filosofiei transcendentale. Propozitiile sin- 
tetice și a priori ale matematicii se datorează faptului că sunt 
conţinute în intuiţia pură a spaţiului și a timpului. De aceea 


6 De exemplu cele ale matematicii 

sunt posibile judecati sintetice si apriorice asupra spatiului si 
timpului. Ceea ce se adauga acestora pentru a obtine cunos- 
tinte sintetice nu este inclus in conceptul de spatiu si timp 
care poate sa difere de la om la om, de la epoca la epoca, 
ci in intuitia pura care sta la baza conceptului. Concluzia 
generala a Esteticii Transcendentale este exprimata in de- 
monstratia ca judecatile sintetice apriori exista in matemati- 
ca pura intemeind-o pe aceasta ca stiintä (A36-41/B55-58). 
In consonanta cu epistemologia moderna obiectivitatea cu- 
nostintelor este un rezultat care se realizeaza printr-un efort 
considerabil al spiritului omenesc’. 


7 Coltescu, V., (2006), pag. 69 

INTELECTUL SI ROLUL 
EPISTEMOLOGIC AL CATEGORIILOR 


Logica transcendentalä si categoriile 
pure ale intelectului 


Punctul de plecare pentru organizarea Criticii Ratiunii Pure 
este logica generala si rezultatele acesteia. Cu toate ca Lo- 
gica Transcendentala studiaza asemanator logicii generale 
intelectul si judecatile, modul de abordare si metodologia 
folosită este una epistemologică’. 

Logica generala contine regulile gandirii corecte cu pri- 
vire la anumite obiecte. O logica pura, in viziunea kantiana 
are de-a face cu principiile apriori fiind un canon al utilizarii 
formale a intelectului si a ratiunii, adica o utilizare indepen- 
denta de continutul empiric dar si de cel transcendental. Ca- 
racteristicile logicii generale in viziune kantiana sunt impar- 
tasite de multe alte conceptii asupra acestei discipline: logica 
are de-a face cu gandirea pura, facand abstractie de orice 
continut empiric; logica nu contine principii de natura em- 
pirica fiind o disciplina a priori cu adevaruri certe (B76-79/ 
A52-55). 

O observatie foarte importantä pentru epistemologia kan- 
tianä este urmätoarea: Nu orice cunoastere a priori este insa 
si transcendentalä. Cunoasterea este transcendentala numai 
dacă se referă la anumite reprezentări — intuitii și concepte — 
care sunt aplicate a priori sau la modul în care acestea sunt 


8 Colţescu, V., (2006), pag. 70-71 

posibile a priori. Astfel spatiul spre exemplu nu este o repre- 
zentare transcendentala ci o intuitie pura (B76-79/A52-55). 

In acest context, Kant incepe investigatia despre logica 
transcendentala cu speranta ca exista concepte care se rapor- 
teaza a priori al obiecte privite ca actiuni ale gandirii pure 
si nu ca intuitii sensibile. Aceste concepte, daca investiga- 
tia le va dovedi existenta, nu pot fi nici de origine estetica 
(adica provenind din sensibilitate), nici de origine empirica. 
Kant isi imagineaza logica transcendentala ca pe o stiintä a 
intuitiei pure si a cunoasterii rationale, prin care sa gandim 
in mod a priori obiectele. Aceasta stiinta care stabileste ori- 
ginea, extensiunea si valabilitatea obiectiva a cunostintelor 
sale, ar avea ca obiect legile ratiunii si ale intelectului in ma- 
sura in care acestea se refera numai la obiecte a priori (si nu 
doar independent de continutul empiric ca si logica genera- 
la) (A53-55/B77-79). 

Logica generalä nu poate avea nici un fel de pretentie 
asupra adeväratului continut al obiectelor. Ca disciplinä ea 
se ocupä numai de adevärul formal al lucrurilor, adica de 
corespondenta cunoasterii cu legile generale ale gändirii. 
Analitica este acea parte a logicii generale care descompune 
functiile intelectului si ale ratiunii, rezultänd astfel principii- 
le rationamentelor logice. Importanta analiticii constä in sta- 
bilirea formala a adevärului. Aplicata in mod impropriu pen- 
tru sporirea continutului propriu-zis al cunoasterii, analitica 
devine, ca si in cazul lui Aristotel, un Organon adica nimic 
mai mult decât o dialectică a aparentei (A58-62/B82-86). 

In conformitate cu propriul demers critic Kant propune 
in Logica transcendentalä un demers asemänätor cu cel din Es- 
tetica transcendentală. Daca in Estica transcendentalä filosoful 
era preocupat de izolarea sensibilitätii de orice continut em- 
piric, in Logica transcendentalä el va izola intelectul, punänd 
in evidentä acea parte a gändirii care provine din intelectul 

insusi. Folosirea cunostintelor depinde de existenta intuitiei 
care se aplica obiectelor intuite. Fara intuitie nu poate exista 
nici un fel de cunoaștere a obiectelor (A62-63/B87-88). 

Analitica transcendentală este definită de Kant în analo- 
gie cu analitica logicii, ca fiind acea parte a logicii transcen- 
dentale care stabileşte elementele cunoașterii intelective pure 
şi principiile fără de care nici un obiect nu ar putea fi gân- 
dit. Analitica transcendentală este o logică a adevărului: orice 
cunoștință care este în contradicție cu aceasta își va pierde 
în totalitate conţinutul, adică relaţia cu obiectele, adevărul. 
Analitica transcendentală vizează cercetarea gândirii în func- 
tionarea ei legitimă (A63-64/B87-88). Este interesant de ob- 
servat că la acest nivel Kant subintelege adevărul în sens aris- 
totelic ca relaţie a cunoștințelor cu obiectele corespondente. 

Analitica conceptelor ca parte a analiticii transcendentale, 
nu reprezintă o modalitate obișnuită de analiză a concepte- 
lor filosofice prin metode uzuale ci o descompunere a facul- 
tatii intelective „Verstandesvermâgen” însăși. Scopul acestei 
descompuneri este cercetarea posibilității conceptelor apri- 
ori în intelectul însăși, originea acestora și analiza modului 
de funcționare pur al intelectului. Prin această analiză Kant 
va urmări conceptele pure până la originea lor în intelectul 
omenesc, unde acestea se găsesc in stare de potentialitate 
până când sunt activate de experienţă. Intelectul și raţiunea 
însăși este cea care eliberează conceptele pure de conotatia 
lor empirică prezentändu-le în toată puritatea lor (A65-66/ 
B90-91). 

Descompunerea conceptelor pure ale intelectului nu se va 
face sporadic, la intämplare ci metodic si sistematic. Acesta 
este avantajul filosofiei transcendentale: de a cäuta concep- 
tele urmänd un anumit principiu. Acest principiu poate fi 
urmat pentru simplul fapt ca aceste concepte pure provin 
dintr-o unitate absolutä a intelectului. Fiind in unitate, intre 

conceptele pure exista o serie de conexiuni, conexiuni care 
ne dau reguli ce ne aratä „pozitia” conceptelor in configu- 
ratia intelectului. Mai mult decät atät, regulile acestea sunt 
un indiciu pentru caracterul complet al conceptelor ce vor fi 
cautate de filosof (A66-67/B91-92). 

Intuitiile nu pot exista in afara sensibilitätii iar intelec- 
tul nu este o facultate a sensibilitätii, a intuitiei. Singurul 
mod de a cunoaste in afara intuitiei este cel discursiv prin 
concepte. Înseamnă că modul specific de cunoaştere al inte- 
lectului este cel discursiv prin concepte. Sensibilitatea fiind 
o facultate receptivă, toate intuitiile sensibile depind de afec- 
tarea noastră de către obiectele externe. Spre deosebire de 
sensibilitate cunoașterea conceptuală se bazează pe funcţiile 
intelectului. Aceste funcţii ale intelectului sunt identificate 
de Kant cu categoriile. Categoriile induc ordine în reprezen- 
tările multiple ale sensibilităţii și trebuie înțelese ca unități 
funcţionale care subordonează diferitele reprezentări unei 
singure reprezentări comune (A68/B93). 

Intelectul se folosește de conceptele sale pentru a judeca. 
Dar judecata prin intermediul conceptelor nu se referă direct 
obiecte ci doar în mod indirect. Judecata nu este imediată 
ca intuiţia sensibilă ci este o cunoaștere mijlocită a obiec- 
tului, adică o reprezentare a reprezentării obiectului. Jude- 
catile sunt niște funcţii ale unităţii reprezentărilor noastre 
deoarece în locul unei reprezentări imediate a obiectului ele 
se folosesc de o reprezentare situată întru-un plan superior. 
Prin această reprezentare de ordin superior a intelectului se 
cunoaște atât obiectul în cauză cât și totalitatea obiectelor 
care intră sub incidența caracteristicilor comune ale meta-re- 
prezentării (A69/B94). 

Toate acţiunile intelectului pot fi reduse la una singură, 
judecata. Intelectul poate fi definit drept facultatea de a ju- 
deca. Prin urmare, consideră filosoful, putem descoperi în 

totalitate functiile intelectului daca scoatem la iveala func- 
tiile unificatoare care intervin in judecatile omenești (A69/ 
B94). 

Kant argumenteaza ca se pot descoperi functiile unifi- 
catoare ale intelectului in tipurile de judecati. Daca facem 
abstractie de continutul judecatilor si ne concentram asupra 
formei pure a acestora vom observa că funcţiile gândirii — 
identice pentru Kant cu funcţiile intelectului — pot fi expuse 
în 4 tabele de câte 3, care sunt asemănătoare tabelelor din 
logica tradițională. Avem astfel clasificarea judecăților dupa 
funcţiile lor (A70/B95): 


1. Cantitate 2. Calitate 
Generale Afirmative 
Particulare Negative 
Individuale Infinite 
3. Relatie 4. Modalitate 
Categorice Problematice 
Ipotetice Asertorice 
Disjunctive Apodictice 
(A70/B95) 


Prin spontaneitate gandirea preia diversitatea reprezen- 
tarilor în spaţiu si timp ale intuitiei sensibile, ordonänd-o si 
stabilind legaturi pentru a obtine pe aceasta cale noi cunos- 
tinte. Operatia de ordonare si de stabilirea a legaturilor in- 
tre reprezentari se denumeste sinteza. In viziunea lui Kant, 
sinteza nu este altceva decät adaugirea si fuziune diferitelor 
reprezentari, pentru a putea fi intelese intr-o singura cunos- 

tinta. Sinteza este pura atunci cand diversitatea reprezentari- 
lor nu este empirică ci a priori. (A77-78/B103-104) 

După cum a arătat în Estetica transcendentală prin anali- 
ză — descompunere — nu pot proveni concepte cu un conți- 
nut nou. Concepte cu un conţinut nou pot proveni doar din 
sinteză. Sinteza este cea care strânge laolaltă elementele di- 
ferite unificându-le într-o singură cunoștință, fuzionandu-le 
într-un singur conţinut cognitiv. (A78/B104) 

Prin analiză se pot grupa mai multe reprezentări sub un 
concept unic, dar această preocupare aparţine logicii gene- 
rale și nu face obiectul investigaţiei kantiene. Logica tran- 
scendentală urmăreşte să unifice în concepte nu reprezen- 
tările ci sinteza pură a acestor reprezentări. Primul pas în 
cunoașterea a priori a obiectelor este diversitatea intuitilor 
pure urmată de sinteza acestora prin facultatea de imagina- 
re „Einbildungskraft”. Acestea nu ne oferă însă nici un fel 
de cunoștințe. Doar prin conceptele care dau unitate acestei 
sinteze, adică prin conceptele unităţii sintetice necesare, se 
realizează cunoașterea unui obiect. Conceptele unităţii sinte- 
tice aparțin însă intelectului. (A78-79/B104) 

În procesul cognitiv apar prin urmare trei etape de uni- 
ficare de fuzionare a informației, trei funcţii distincte a 
intelectului: 


e Prima etapa de unificare este cea data de intuiţie prin care 
se realizează ordonarea apariţiilor sensibile în spaţiu si 
timp dând naștere fenomenelor 


e A doua etapa de unificare este sinteza ordonatoare a feno- 
menelor prin puterea de imaginare 


e A treia etapa de unificare este prin conceptele pure ale 
intelectului care realizează reprezentarea unităţii sintetice 
necesare a unităţii sintetice pure (A79/B104) 

Cea din urmä functie a intelectului indeplineste doua sco- 
puri distincte: 


e unifică reprezentărilor diferite (grupändu-le) într-o ju- 
decată, adică realizează unitatea analitică a formei logice 
a unei judecăţi 


e unifică sinteza reprezentărilor diferite dintr-o intuiție, 
adică introduce un conţinut transcendental prin această 
unitate sintetică 


Ce-a din urmă funcţie a intelectului (de a unifica sinteza 
reprezentărilor diferite a unei intuitii sensibile) este numi- 
tă de Kant conceptul pur al intelectului şi se aplică a pri- 
ori obiectelor intuitiei. Conceptele pure ale intelectului co- 
respund funcţiilor logice ale tuturor conceptelor posibile, 
cele expuse e Kant în tabelul anterior. Prin gândirea acestor 
funcţii intelectul isi atinge limitele. "Termenul dat de Aristo- 
tel acestor funcţii ale intelectului, adică conceptelor pure a 
priori ale intelectului este cel de categorie. (A79/B104-105) 

Kant va prelua termenul categorie de la Aristotel. Spre deo- 
sebire de categoriile aristotelice care au un caracter ontologic 
cele kantiene este reprezintă funcţii a priori ale intelectului. 
Aplicarea categoriilor intelectului pe plan ontologic, asupra 
lucrului în sine creează una dintre principalele confuzii la 
care s-a expus metafizica de milenii, confuzie pe care Critica 
Raţiunii Pure va încerca să o înlăture. (A79/B105) 


Deductia transcendentală 
a categoriilor pure ale intelectului 


Dacă prima parte a Analiticii Transcendentale a fost dedicată 
descoperii categoriilor pure ale intelectului prin referire la 

judecati si tabelul judecatilor, partea a doua este dedicata 
intemeierii transcendentale a categoriilor pure. (A85/B117) 

Deductia transcendentala este in conceptia lui Kant ex- 
plicarea modului in care conceptele apriori se raporteaza la 
obiecte. Deductia transcendentala difera de procesele logicii 
si ne arata felul in car ia nastere un concept prin actiunea 
experientei si reflectiei. 

Deductia transcendentala s-a aplicat si celorlalte grupe de 
principii a priori: spatiul si timpul ca forme pure ale intuitiei 
sensibile. In cazul deductiei transcendentale a categoriilor 
pure deductia este mult mai complexä. In cazul spatiului 
si timpului deductie transcendentalä kantianä a constat in 
identificarea sursele acestora (in sensibilitatea omeneascä ca 
forme pure ale intuitiei sensibile) si explicarea valabilitatii 
lor obiective si a priori. Cu toate acestea, in cazul geome- 
triei care se intemeiaza pe intuitia sensibila a spatiului nu 
ar fi fost necesarä argumentarea teoretica extinsa facuta de 
Kant. Nu aceeasi este situatia in cazul conceptelor pure ale 
intelectului deoarece aici nu mai avem intuitia si sensibilita- 
tea pentru a ne referi la obiecte, se renunta deci la referinta 
empirica. (A88/B120-121) Sinteza ce se obtine in cazul cate- 
goriilor intelectului se realizeaza fara referire la experienta. 
Din acest motiv filosoful consideră că este necesară o inteme- 
iere teoretică a valabilitatii obiective si a priori a categoriilor 
intelectului. În cazul spaţiului si timpului s-a arătat destul 
de simplu modul în care aceste structuri apriorice ale sensi- 
bilitatii se raportează în mod necesar la obiecte făcând posi- 
bilă cunoașterea sintetică a acestora. Dificultatea descoperită 
în cazul categoriilor dar absentă în cazul intuitilor sensibile 
este următoarea: cum este posibil ca aceste condiţii subiec- 
tive ale gândirii (categoriile) să aibă valabilitate obiectivă? 
(A90-91/B123-124) 

Raspunsul la acest intrebare il regasim in deductia tran- 
scendentala a categoriilor. Exista doar doua cazuri posibile 
in care reprezentarile sintetice sa se intalneasca, sa coincida 
cu obiectul lor: 


1. Cand obiectul face posibila reprezentarea lui. In acest caz 
raportul dintre obiect si reprezentare este empiric. Este 
vorba de ceea ce reprezinta senzatia pentru fenomen. 


2. Atunci când reprezentarea face posibilă obiectul. În acest 
caz reprezentarea nu face posibilă fiintarea obiectului ci 
cunoașterea unui obiect ca obiect. Intuitia ne dă obiectul 
iar cu ajutorul conceptelor gândim obiectul corespunză- 
tor acestei intuitii. Intuitiile a priori ale sensibilităţii re- 
prezintă primele condiţii formale a priori ale existenței 
obiectului. Aceste condiţii formale sunt necesare pentru 
toate fenomenele deoarece numai prin intermediul lor 
acestea pot apărea, adică pot fi intuite empiric. (A92-93/ 
B124-125) 


Problema pe care o ridica filosoful in acest punct al in- 
vestigatiei sale este una fundamentalä pentru existenta stiin- 
telor si a metafizicii: existä oare concepte apriori in lumina 
cärora ceva sä fie gändit ca obiect in general? Oare nu preced 
anumite concept ale intelectului (conceptul unui obiect in 
genere) aparitia obiectelor ca obiecte? Experienta in gene- 
re contine in afara intuitiei sensibile prin care ne sunt date 
obiectele, inca un concept al obiectului care apare in intuitia 
acestuia. Acest concept al obiectului in genere este o condi- 
tie a priori care fundamenteaza cunoasterea prin experienta. 
(A93/B126) Valabilitatea obiectiva a categoriilor este cea care 
face posibila experienta in genere. Spre deosebire de Hume, 
Kant sustine ca intelectul insusi prin conceptele sale pure 
este cel care genereaza experienta. (A94/B126) 

Bazändu-se pe ideile rezumate anterior, Kant este in ma- 
sura sa descopere principiul deductiei transcendentale a tu- 
turor conceptelor a priori: Conceptele intelectului trebuie 
acceptate ca si conditii a priori ale posibilitatii experientei, 
ca fondul obiectiv al posibilitatii acesteia din urma. (A94/ 
B127) 

Conexiunile care se stabilesc intre multiplicitatea intuiti- 
lor sensibile sau intre multiplicitatea conceptelor este un act 
spontan al spiritului nostru, al intelectului omenesc. Activi- 
tate spontană a intelectului de a fauri conexiuni, adică de a 
ceva diferit ca fiind legat într-un obiect este denumită sinte- 
ză de Kant. Sinteza aceasta este dată de spiritul nostru, NU 
de obiecte. (B129-130) Dar conceptul de conexiune/sinteza 
implică si conceptul de unitate”. Este vorba de reprezenta- 
rea unităţii sintetice a multiplului. În cazul acestei unităţi nu 
este vorba de categoria de unitate. Toate categoriile se bazea- 
ză pe funcţii logice presupunând implicit această unitate şi 
conexiune. Fiecare categorie presupune o unitate aflată la un 
nivel superior. Această unitate sintetică de denumită si „uni- 
tatea sintetică originară a aperceptiei” fundamentează unita- 
tea tuturor conceptelor și reprezintă posibilitate intelectului 
de a face uz de gândirea logică. Aperceptia pură este un alt 
termen folosit pentru unitatea sintetică originară a apercep- 
tiei. (B130-131) 


9 Nu poate exista sinteză sau conexiune fără unitatea celor aflate in 
conexiune 

Eu gândesc” sau aperceptia pura si rolul 
» 5 Pi 
acestuia în epistemologia kantiană 


„Eu gândesc” sau aperceptia pură este actul spontan care 
însoţeşte toate reprezentările noastre. În caz contrar s-ar 
putea imagina ceva ce nu poate fi gândit, adică reprezenta- 
rea acestuia ar fi ori imposibilă ori inexistentă pentru mine. 
Această reprezentare fiind anterioară gândirii nu poate fi de- 
cât o intuiţie. „Eu gândesc” este deci intuiţia pură cu care 
se află în relaţie multitudinea reprezentărilor mele. Intuitia 
aceasta se mai numește si aperceptie originară deoarece este 
expresia conștiinței de sine care dă naștere lui „eu gândesc” 
şi care trebuie să însoţească toate reprezentările noastre. Ea 
este identică în toate constiintele si nu este însoțită de nimic 
altceva. Unitatea reprezentată de aperceptia pură va fi numi- 
tă de Kant „unitatea transcendentală a conștiinței de sine” 
tocmai pentru că este o sursă a posibilităţii cunoașterii a pri- 
ori. Fără apartenenţa la conștiința mea de sine, la unitatea ei 
transcendentală exprimată prin „eu gândesc”, multitudinea 
reprezentărilor care mi-ar apărea nu ar fi reale, nu mi-ar apar- 
tine mie. (A97-98/B132-133) 

Unitatea aperceptiva a multiplicitatii date de intuiţia sen- 
sibilă implică pe de o parte o sinteză a reprezentărilor iar pe 
de altă parte conștiința acestei sinteze. Raportarea tuturor re- 
prezentarilor la unitatea aperceptiei nu rezultă din faptul ca 
fiecare reprezentare este însoţită de conștiință, din faptul că 
adaug o reprezentare alteia, adică fac sinteza reprezentărilor 
fiind totodată conștient de această sinteză. Numai prin rea- 
lizarea conexiunilor dintre reprezentările date într-o singură 
conștiință, ne putem imagina unitatea (identitatea) constiin- 
tei în aceste reprezentări. (B134) 

Gândul „aceste reprezentări date de intuiţie îmi aparțin” 
semnifică faptul că eu le reunesc (fuzionez) într-o conștiință 

de sine. Chiar daca gandul nu reprezinta tocmai sinteza aces- 
tor reprezentari el implica posibilitatea lor, el este conditia 
lor de posibilitate. Unitatea sintetica a multiplicitatii intui- 
tiei este temeiul unitatii aperceptiei insasi, adica a intuitiei 
pure a priori exprimata prin „eu gandesc” si care precede 
gandirea. (B135) 

Kant doreste sa argumenteze ca unitatea sintetica a tutu- 
ror reprezentarilor noastre implica aperceptia adica unitatea 
transcendentala a constiintei de sine pe de o parte si invers, 
aperceptia pura implica unitatea sintetica a reprezentarilor 
noastre. Cele doua sunt identice si reprezinta o singura ac- 
tivitate a intelectului nostru si anume capacitatea de a sin- 
tetiza a priori diversitatea reprezentarilor aducandu-le sub 
unitatea aperceptiei pure. Acesta este un principiu funda- 
mental al cunoasterii omenesti. Oamenii ca fiinte care gan- 
desc nu sunt constienti de Sinele lor identic si unitar decat 
in prezenta multiplicitatii reprezentarilor. Aceasta sinteza a 
priori necesara nu poate fi cunoscuta la randul ei decat prin 
unitatea aperceptiei pure. Se poate evidentia in textul CRP 
o dialectica profunda intre unitate si multiplicitate. Multipli- 
citatea implica unitatea iar unitatea implica multiplicitatea. 
Schimbul acesta dialectic, implicarea reciproca a unitatii si 
multiplicitatii reprezinta in epistemologia kantiana chiar in- 
telectul omenesc. (B135-136) 

În cazul sensibilităţii principiul suprem al posibilităţii tu- 
turor intuitilor este următorul: multiplicitatea intuitiilor este 
subordonată condiţiilor formale ale sensibilităţii, spaţiul si 
timpul. În cazul intelectului principiul epistemologic funda- 
mental în raport cu multiplicitatea poate fi exprimat în felul 
următor: multiplicitatea intuitilor se subordonează unității 
sintetice a aperceptiei. Multiplicitatea reprezentărilor intra 
sub incidenţa acestor două principii. Pentru a fi gândite sau 

cunoscute multiplicitatea reprezentarilor trebuie conectata, 
sintetizata intr-o constiinta. (B135-136) 

Intelectul fiind capacitatea noastra de cunoastere „das 
Vermégen der Erkenntnisse” se afla in diferite relatii cu 
reprezentarile date ale unui obiect. Obiectul nu este decat 
ceea ce reuneste in conceptul sau diversitatea intuitilor. Re- 
unirea diversitätii intuitilor presupune insa unitatea con- 
ştiinţei. (B138) În consecinţă se poate afirma că raportarea 
reprezentărilor la obiectul lor, adică cunoașterea și valabili- 
tatea obiectivă a acesteia se realizează prin unitatea conști- 
intei „Einheit des Bewusstseins”. (B139) Unitatea sintetică a 
constiintei este deci conditia obiectiva a intregii cunoasteri. 
Acestei unitati a constiintei i se subordoneaza orice intuitie 
pentru a deveni obiect pentru mine. Trebuie sa precizam ca 
la Kant cunoasterea este identica cu cunoasterea obiectului. 
Totodata obiectul este un construct al constiintei, rezultatul 
subordonarii intuitiilor multiple fata de unitatea sintetica a 
aperceptiei. Dand nastere conceptului obiectului cunoastere 
este obiectiva. „Eu gändesc” este o sinteza pura a intelectu- 
lui si de aceea este identica la toti oamenii. Ea conditionea- 
za unitatea subiectiva a constiintei care insa si un continut 
empiric si diferä de la om la om. Fiind insa pura si apriori 
aperceptia pura are valabilitate universala si conditioneaza 
obiectivitate cunostintelor omenesti. Aceasta concluzie se 
bazeaza pe presupozitia ca exista o identitate intre structuri- 
le cognitive ale tuturor oamenilor. (B139-140) 

Dupa aceste clarificari Kant face legätura cu formele logi- 
ce ale judecatilor prezentate in tabelul anterior. Filosoful va 
arata ca forma logica a judecatilor consta tocmai in unitatea 
de aperceptie a conceptelor continute in judecata respectiva. 
Judecata nu reprezintä altceva decät modalitatea prin care se 
aduc anumite cunostinte sub unitatea pura a aperceptiei care 
le asigura obiectivitatea. Cuvantul de legatura ,,este” dintre 

subiectul si predicatul logic al judecatii exprima tocmai ra- 
portare cunostintelor la aperceptia originara si unitatea ne- 
cesara a cunostintelor. (B140-142) 


Toate corpurile [sunt] grele 
S-P 


Identitatea dintre subiect si predicat S-P nu poate fi sta- 
bilita la nivelul intuitiei empirice. Hume ne demonstreaza 
cu claritate aceasta situatie. Dar la nivelul intelectului iden- 
titatea S-P este necesara datoritä unitätii aperceptiei care li 
confera acest statut fiind derivat din unitatea transcenden- 
tala a aperceptiei. Numai prin unitatea transcendentala a 
aperceptiei, relatia S-P devine o judecata avänd valabilitate 
obiectiva. (B142) 

Intuitiile sensibile sunt sub incidenta categoriilor, condi- 
tiile prin care varietatea intuitilor se intregeste într-o consti- 
inta. Tot ceea ce ne este dat intr-o intuitie sensibila intra in 
mod necesar sub unitatea sintetica a aperceptiei, deoarece 
aceasta unitate face posibila unitatea intuitiei ca apartinand 
unei constiinte. Dar activitatea intelectului prin care se adu- 
ce multiplicitatea reprezentărilor — intuitii sau concepte — 
sub aperceptie este tocmai functia logica a judecatilor adica 
categoriile pure ale intelectului din tabelul 1. Aceste functii 
logice au rolul de a aduce multiplicitatea reprezentarilor la 
o constiintä in genere „Bewusstsein überhaupt”. De aici re- 
zultä concluzia cä diversitatea/multiplicitatea unei intuitii 
primeste determinare prin incidenta categoriilor. Prin sinte- 
za exercitată asupra intuitlilor multiple categoriile le fac pe 
acestea accesibile constiintei. Categoriile sunt responsabile 
pentru actul prin care se exercitä sinteza asupra reprezenta- 
rilor multiple, in virtutea caruia noi putem sa le consideram 
ca fiind ale noastre, adicä ca apartinänd unitatii necesare a 
constiintei de sine. (B143) 

Pentru a face deductia categoriilor Kant tine seama de 
faptul ca acestea provin din intelect, sunt independente de 
sensibilitate si face abstractie de felul in care multiplicitatea 
ne este data intr-o intuitie empirica, pentru a ajunge tocmai 
la unitatea pe care insusi intelectul o introduce in intuitii 
prin intermediul categoriilor. 


Pentru Kant a gandi un obiect nu este identic cu cunoaste 
un obiect. Pentru a cunoaste un obiect sunt necesare doua 
condiţii: 


1. Conceptul prin care gândim obiectul — categoria 
2. Intuitia prin care obiectul ne este dat 


Deoarece orice intuiție a unui obiect este sensibilă, cu- 
noașterea acestuia nu se poate face numai prin intuiţia aces- 
tuia ca obiect al simţurilor. Pe de altă parte numai prin apli- 
carea categoriile asupra intuitiei se poate obţine cunoașterea 
obiectului. (B144) 

Cunoașterea obiectului, posibilă numai prin raportarea 
categoriilor la intuitiile empirice, este mediată întotdeauna 
de intuiţia sensibilă. Prin urmare categoriile reprezintă doar 
condiţiile de posibilitate ale cunoașterii empirice. Această 
formă de cunoaștere empirică posibilă este definită de Kant 
drept experiență. Categoriile au o singură întrebuințare, ele 
constituie obiectele unei experienţe posibile. Pe această cale 
obţinem limitele utilizării conceptelor pure ale intelectului. 
Spaţiul si timpul ca și condiţii ale posibilităţii obiectelor sunt 
aplicate doar obiectelor simţurilor, neavând realitate în afa- 
ra acestora. Similar conceptele pure ale intelectului se aplică 
doar asupra obiectelor intuiție sensibile în genere, structu- 
rată deja spatio-temporal. Dacă extindem utilizarea intelec- 
tului dincolo de intuitiile sensibile obținem concepte goale 
a unor obiecte despre care nu putem ști dacă sunt posibile. 

Judecand asupra acestor concepte goale obtine o serie de 
forme lipsite de realitate obiectiva tocmai prin faptul ca sunt 
lipsite de intuitii. Realitatea obiectiva se obtine din unitatea 
sintetica a aperceptiei care se realizeaza doar in prezenta in- 
tuitiei sensibile a obiectului. Daca nu respectam aceasta li- 
mita a intelectului si a cunoasterii omenesti obtinem diverse 
speculatii filosofice fara nici un obiect real. (B145) 

Categoriile intelectului se aplica ca forme pure ale gän- 
dirii obiectelor unei intuitii in genere. Aceasta intuitie se ba- 
zeaza pe formele intuitive apriori ale sensibilitatii. De aceea 
intelectul care determina unitatea sintetica a aperceptiei este 
capabil să gândească in mod a priori această unitate ca o 
condiţie căreia i se subordonează toate obiectele care pot 
fi intuite. Dar din același motiv categoriile nu se referă la 
obiectele în sine ci doar la fenomene. (B146) 

Deductia kantiană a categoriilor intelectului s-a derulat in 
două etape. Prima etapa a fost deductia metafizică prin care 
filosoful a examinat originea a priori a categoriilor identifi- 
cându-le cu funcţiile logice ale gândirii. Prin cea de-a doua 
etapă, deductia transcendentala, Kant a investigat posibilita- 
tea categoriilor de a fi cunoștințe a priori ale obiectelor intu- 
itiei în genere. După finalizarea cu succes a celor două tipuri 
de deducție urmează o etapă foarte importantă și anume 
investigarea posibilității de a cunoaște prin categorii legile 
a priori ale conexiunilor dintre obiecte, adică posibilitatea 
categoriilor de a prescrie legile naturii făcând astfel natura 
posibilă. În lipsa acestei posibilităţi nu s-ar putea explica 
cum de obiectele simțurilor sunt generat de legi a priori ale 
intelectului însuși. (B147) 

Un concept important al filosofiei kantiene este sinteza de 
aprehensiune care se referă la sinteza senzatiilor într-o intui- 
tie empirică. Prin această sinteză se compune multiplicitatea 
într-o intuiție empirică prin care devine posibilă percepţia 

adica constiinta empirica a acestei intuitii. Sinteza de apre- 
hensiune a multiplicitatii fenomenelor trebuie sa corespunda 
intotdeauna formelor a priori ale intuitiei, deoarece aceas- 
ta sinteza are loc dupa aceste forme. Dar spatiul si timpul 
nu sunt numai formele pure ale intuitiei ci sunt ele insäsi 
intuitii. Ca intuitii spatiul si timpul presupun unitatea mul- 
tiplicitatii continute pe care le contin. Prin urmare unitatea 
de sinteza a multiplicitätii este si o conexiune ,Verbindung” 
careia trebuie sa i se supuna tot ce poate fi imaginat in spatiu 
si timp. (B148) 

Sinteza de aprehensiune, sau sinteza senzatiilor intr-o sin- 
gura intuitie empirica are o demonstratie laborioasa si mai 
putin concludenta. Kant ne oferă însă un exemplu care ilus- 
treaza graitor acest proces transcendental si anume perceptia 
inghetului apei. In acest caz percepem două stări diferite — 
apa și gheaţa - care se află într-o relație temporală. Acestor 
două fenomene le stă la bază intuiţia pură a simțului intern, 
timpul. Dar în timp noi trebuie să ne imaginăm în mod nece- 
sar o unitate a multiplicitätii (unitatea dintre apă si gheaţă) 
fără de care cele două fenomene nu s-ar afla în relaţie. Daca 
facem abstracţie de forma intuitiei sensibile (timpul în acest 
caz) se întrevede unitatea sintetică care leagă diversitatea fe- 
nomenelor într-o singură intuiție. (B150) Unitatea sintetică 
în acest caz este categoria de cauzalitate, care aplicată sensi- 
bilitatii ne facem să percepem în relaţie tot ceea ce se petre- 
ce în timp. În acest exemplu relaţia este de tip cauză-efect. 
În alte cuvinte, compunerea multiplului intuitillor empirice 
prin sinteza de aprehensiune, se face cu ajutorul categoriei 
de cauzalitate. Asemănător, în fiecare intuiţie trebuie presu- 
pusă unitatea într-o conștiință a multiplicitatii care îi stă la 
bază. Această sinteză, sau unitate, este posibilă numai prin 
categoriile intelectului. Experiența nefiind altceva decât o 
cunoaștere prin intuitii aflate în conexiune, putem spune ca 

aceste categorii ale intelectului sunt conditiile apriori ale po- 
sibilitatii experientei, extinzandu-si valabilitatea asupra tutu- 
ror obiectelor experientei. (B150-151) 

Categoriile intelectului sunt prin urmare concepte care 
prescriu fenomenelor respectarea naturii vazuta ca totalitate 
fenomenelor supuse legilor a priori. Aceste legi ale fenome- 
nelor nu sunt insa derivate din natura. Nu legile se orien- 
teaza dupa natura ci natura dupa aceste legi. Daca legile ar 
derivate din natura atunci am avea un continut pur empiric 
si fizica pura n-ar mai putea avea legi a priori, universale si 
necesare. Fenomenele nu sunt decat imagini/reprezentari al 
lucrurilor si nu lucrurile in sine. Ca reprezentari ele intra sub 
incidenta conexiunilor pe le imprimä „legislatorul” acesto- 
ra — intelectul omenesc. De aceea toate fenomenele naturii 
se afla conexiunea pe care le imprima intelectul prin inter- 
mediul categoriilor sale. Pentru a descrie insa legile naturii 
avem nevoie de experienta — fenomenele naturii sunt empiri- 
ce. Dar tocmai aceste legi ale experientei in genere sunt legi- 
le experientei impuse de intelect. Prin acest si de argumente 
Kant considera ca a oferit un raspuns intrebarii referitoare la 
posibilitatea fizicii ca stiinta ,Cum sunt posibile judecatile 
sintetice a priori ale fizicii pure” (B152) 

RATIUNEA SI FUNCTIA 
EPISTEMOLOGICA A IDEILOR 


Intelectul si ratiunea 


Teoria kantiana a cunoasterii este privita de foarte multi exe- 
geti ai secolului XX ca o incercare reusita de sinteza intre 
empirism gi rationalism. Acest punct de vedere a fost relati- 
vizat de criticii recenti ai operei kantiene. Pentru majoritatea 
exegetilor mentionati un loc central il ocupa disputa episte- 
mologica intre conceptii rationaliste (Descartes, Spinoza si 
Leibniz) si empiriste (Locke, Berkeley si Hume), problemele 
ontologice migrand in plan secund. Prin filozofia critica kan- 
tiana s-ar realiza o sintezä intre empirism si rationalism in- 
augurändu-se astfel Idealismul German, perioada moderna 
tarzie. Istoriile filosofiei din secolul 20 asupra perioadei mo- 
derna timpurie, bazate pe opozitia dintre rationalism si em- 
pirism au fost supuse unor serioase critici in cadrul unor exe- 
geze contemporane. Aceste istorii ale filozofie se focalizeaza 
prea puternic pe aspecte epistemologice (preconceptia epis- 
temologica)si considera criticismul kantian o alternativä su- 
perioara la rationalism si empirism (preconceptia kantianä). 
Prin aceasta filosofii anterior lui Kant sunt fortati de multe 
orl necorespunzatoare in cele doua curente epistemologice, 
raționalismul sau empirismul (preconceptia clasificärilor)'?. 


10 Vanzo, Alberto (2013). Kant on Empiricism and Rationalism. Histo- 
ry of Philosophy Quarterly 30 (1):53-74. 

De vreme ce disputa dintre rationalism si empirism este 
una epistemologica, istoricii filosofiei care se bazeazä pe 
aceasta distinctie, o utilizeaza ca prisma prin care privesc 
evolutia filosofiei din acea perioada, generänd astfel asa nu- 
mita preconceptie epistemologicd. Efectele asupra istoriei filoso- 
fiei sunt grave: problematica de natura ontologica este privi- 
ta ca fiind epistemologica, estetica si etica este subordonata 
epistemologiei iar filosofia politică este marginalizatä''. 

Preconceptia kantiana izvoraste din viziunea conform 
careia filosofia critica a lui Kant ar fi o treapta superioara 
ambelor curente aflate in disputa (rationalismul si empi- 
rismul), prin care se evita insa erorile celor doua tipuri de 
epistemologii'”. 

O altä eroare identificatä de Vanzo in istoriile filosofiei 
din sec 20 ar fi asa numitä preconceptie clasificatorie. Kant 
insusi descria istoria filosofiei din perioada sa in lumina pro- 
priei problematici, cea epistemologica. Prezentand istoria 
filozofie ca pe o lupta dintre rationalism si empirism, Kant 
deschide drumul spre propria teorie care intrupeaza aspecte- 
le adevărate ale ambelor perspective!?. 

Vanzo nu îl consideră responsabil pe Kant pentru cele trei 
preconceptii ale istoriei standard a filosofiei. El argumentea- 
ză de asemenea, că filosoful german nu era marcat de cele 
trei preconceptii apărute ulterior. Kant își privea propria fi- 
losofie mai mult ca pe un rationalism decât ca o alternati- 
va la cele douä. De asemenea interpretarea pe care Kant o 
da filosofilor din perioada sa nu se face dintr-o perspectiva 
epistemologicä'*. 


11 Vanzo, Alberto (2013) 
12 Vanzo, Alberto (2013) 
13 Vanzo, Alberto (2013) 
14 Vanzo, Alberto (2013). 

In opinia lui Vanzo, Kant are cateva contributii majore la 
dezvoltarea istoriei filosofiei ca disciplina: 


e Kant formulează conceptele de empirism si de rationa- 
lism intr-o forma acceptata si in prezent 


e Inantinomiile ratiunii pure filosoful reliefeazä o structurä 
dialectica de argumentare 


Nicaieri in textul kantian nu se poate identifica o afirma- 
tie ca filosofia proprie este o alternativa superioara la empi- 
rism si rationalism, nici mäcar atunci cand evidentiaza nea- 
junsurile celor două curente'°. 

În analiza sa Vanzo argumentează că filosoful german isi 
considera propria concepţie epistemologică ca fiind o formă 
de rationalism, singura formă adevărată de altfel. Cu toate 
acestea Kant nu își considera gândirea ca o formă superioară 
empirismului și raționalismului, ci doar o formă superioară 
de rationalism. Prin urmare, consideră Vanzo, Kant nu a fost 
marcat de preconceptia „kantianä”'®. 

Ca urmare a preconceptiei „epistemologice” unele dintre 
sistemele filosofice ale vremii sunt interpretate de Kant prin 
prisma epistemologiei sale fie prin încadrarea acestora la em- 
pirism (Locke si Hume), fie prin încadrarea lor la rationalism 
(Leibniz). Vanzo va argumenta insä ca exista si alti filosofi, 
precum Bacon, Descartes si Berkeley, pe care Kant nu ii in- 
terpreteaza din perspectiva disputei empirism — rationalism. 
Astfel, Kant nu considera ca metoda de cercetare stiintifica 
propusa de Bacon ar fi aplicata de Hume sau Locke, ci in 
mod paradoxal de catre Descartes. Kant nu il grupeaza pe 
Descartes cu Spinoza si Leibniz, ci cu Berkeley care nu este 
categorizat drept empirist. Se desprinde de aici o concluzie 


15 Vanzo, Alberto (2013). 
16 Vanzo, Alberto (2013) 

importanta: distinctia dintre empirism gi rationalism din is- 
toria filosofiei moderne nu este impusa de catre Kant ci de 
succesorii acestuia. Kant privește filosofia sa critica ca pe o 
cale de mijloc între dogmatism și scepticism dar niciodată ca 
pe sinteză superioară între rationalism şi empirism'”. 

Sursa cunoștințelor adevărate nu este în viziunea lui Kant 
nici sensibilitatea nici intelectul ci conlucrarea necesară a 
acestora. Sensibilitatea este o facultate receptivă a spiritului 
uman, care în urma afectării de către obiectele sensibile și a 
intervenţiei formelor sale pure, ne dă o multitudine de intui- 
tii sensibile nedeterminate, fenomenele. Dar prin aceasta nu 
ne sunt încă date obiectele. Aici intervine intelectul: el are 
menirea de a unifica prin intermediul categoriilor sale a pri- 
ori acest material empiric intuitiv dându-ne obiecte. Cunoas- 
terea nu apare decât atunci când multitudinea intuitilor este 
gândită de intelect. Spre deosebire de sensibilitatea recepti- 
vă, intelectul acţionează spontan determinând prin concepte 
fenomenul sensibil, gândindu-l prin conceptele sale pure. De 
aceea intelectul mai este denumit și facultatea conceptelor 
sau a regulilor (vezi A229/B355). 

După cum reiese din Analitica transcendentală cunoaște- 
rea nu poate fi extinsă dincolo de experienţa posibilă asupra 
lucrului în sine, pentru că se bazează pe sinteza intuitilor 
sensibile realizată prin categoriile intelectului. 

Cunoașterea propriu-zisă este limitată la domeniul expe- 
rientei posibile, domeniu acoperit in mod principial de cele 
doua facultăți a căror conlucrare este necesară pentru a ne 
oferi cunoștințe. 

În acest context Kant introduce în Dialectica transcen- 
dentală o noua facultate de cunoaștere, rațiunea. După ce 
Analitica a arătat că cunoașterea nu presupune nimic altce- 


17 Vanzo, Alberto (2013) 

va decat sensibilitatea si intelectul ne gasim fata in fata cu 
ratiunea ca „suprema facultate de cunoastere” (A299/B355). 
Termenul ne poate induce in eroare deoarece, dupa cum va 
arata ulterior, ratiunea poate gandi neconditionatul (care nu 
este sensibil) dar nu il poate cunoaste. 

Kant concepe cunoasterea ca pe un proces de unificare 
treptata. Intelectul se raporteaza direct la fenomene unifi- 
cand multitudinea intuitilor sensibile, formand obiectele. In 
vreme ce intelectul realizeaza o ,,unitate primarä”'®, ratiunea 
realizează o „unitate secundarä”'” deoarece nu se referă di- 
rect la obiecte ci la conceptele și regulile intelectului care 
asigură unitatea primară. Rațiunea nu se referă la fenomene 
decât în mod mediat acționând asupra conceptelor și jude- 
catilor intelectului, încercând să le unifice printr-un princi- 
piu de ordin superior”. Cu toate că rațiunea este prezenta- 
tă ca ultima treaptă de cunoaștere care înfăptuieşte sinteza 
supremă a gândirii (vezi A299/B356), această unitate nu 
este nici constitutivă, nici indispensabilă pentru cunoașterea 
propriu-zisă”. 

Să revenim însă la deosebirea dintre intelect si rațiune. In- 
telectul este sub aspect formal facultatea judecatilor iar sub 
aspect transcendental intelectul este originea conceptelor. 
Rațiunea este în funcționarea ei logică sau formală originea 
unor concepte si principii „care nu provin nici din simțuri 
nici din intelect”. De aceea rațiunea este denumită „facultate 
a principilor” (A299/B356). 


18 Hoffe, O., Immanuel Kant, C.H. Becksche Verlagsbuchhandlung, 
Munchen, 1983, p.136 

19 Hoffe, O., (1983), p.136 

20 Copleston, Fr., Kant, în A History of Philosophy, Part II, Image Books, 
London, 1964, p.74 

21 Caird, E., The Critical Philosophy of Kant, Vol II, James MacLehose 
and Sons, Glasgow, 1909, p.5 

In acceptiune comuna ,,principiu” poate fi orice propo- 
zitie generală - inclusiv cele care provin din inducţie em- 
pirică generalizatoare — care servește drept premisa majoră 
întru-n raţionament deductiv. Kant preferă însă un sens mai 
restrâns al termenului, un sens care se înscrie mai bine într-o 
acceptiune filosofică decât într-una logică, considerând drept 
principiu ceea ce formează un început absolut al cunoașterii, 
„O propoziţie care nu depinde de nici o altă propoziţie si de 
care depind toate celelalte propoziţii”. Un asemenea prin- 
cipiu nu se poate obţine pe cale empirică. 

Cunoașterea prin intelect nu poate fi o cunoaștere din 
principii, deoarece categoriile intelectului împotriva faptu- 
lui că nu pot fi derivate dintr-un gen proxim și că preced 
orice cunoaștere, nu sunt principii ale cunoașterii ci condiţii 
necesare ale acesteia. Categoriile nu pot forma un început 
al cunoașterii deoarece ele nu au valoare obiectivă în sine 
ci numai prin experienţă. Pentru a oferi cunoștințe obiec- 
tive, categoriile trebuie să se raporteze la multiplicitatea 
fenomenelor sensibile și niciodată doar la gândirea însăși. 
„Dacă intelectul este o facultate a unităţii fenomenelor prin 
intermediul regulilor atunci raţiunea este facultatea unității 
regulilor intelectului sub principii. Ea nu se raportează nici- 
odată direct la experienţa, la un anumit obiect, ci la intelect, 
pentru a da cunoștințelor multiple ale acestuia o unitate a 
priori prin concepte, care poate fi numită unitate a raţiunii 
şi care este cu totul altfel decât unitatea realizată de intelect” 
(A359/B302). 


22 Lange, Fr.A., Geschichte des Materialismus, Verlag von Friedrich 
Brandstetter, Leipzig, 1921, p.50 

Utilizarea logica a ratiunii - indiciu 
pentru utilizarea ei transcendentala 


In viziunea lui Kant, orice investigatie transcendentala cu- 
prinde in esenta doua parti: prima consta in identificarea 
unor structuri pure ale subiectului cunoscator, iar cea de-a 
doua se refera la modul in care aceste structuri pure sunt 
constitutive experientei. Prima parte este numita analiza sau 
deductia metafizica, iar cea de-a doua analiza sau deductia 
transcendentala. Atät in Analitica, in Estetica si in Dialectica 
transcendentala se poate observa aceiasi preocupare pentru 
ambele aspecte ale cercetärii transcendentale. 

Astfel si Dialectica transcendentalä are o parte care cores- 
punde deductiei metafizice a categoriilor intelectului. Acest 
tip de deductie este menit sa evidentieze diferite tipuri de 
structuri transcendentale si de aceea este aplicat mai intäi 
sensibilităţii”, apoi intelectului”* si in final rațiunii”. De- 
ductia metafizică presupune izolarea facultății de cunoaștere 
analizate de orice fel de intruziune a celorlalte facultăţi. În 
cazul sensibilităţii Kant separa tot ceea ce tine de senzație si 
de intelect obţinând structurile a priori ale intuitiei sensibile: 
spaţiul și timpul. Asemănător, deductia metafizică a catego- 
riilor pure ale intelectului presupunea izolarea acestuia de 
elementele empirice ale funcţionării sale. În analogie cu de- 
ductia categoriilor, Kant va cerceta dacă în urma izolării ra- 
tiunii de conţinutul oferit de intelect, rațiunea, rămasă pură, 
nu este și ea sursa unor principii și reguli sintetice a priori, și 
dacă da, atunci în ce ar consta acestea (A304/B361). 

Deductia metafizică a categoriilor arată modul în care 
putem găsi conceptele pure ale intelectului și în ce constau 


23 În Estetica Transcendentalä 
24 În Analitica Transcendentalä 
25 În Dialectica Transcendentală 

acestea (aceiasi preocupare va fi repetata, pe o alta treapta a 
cunoasterii, pentru ratiunea pura). Kant incearca sa desco- 
pere riguros si sistematic aceste categorii pentru a nu repeta 
eroarea lui Aristotel care a enuntat in mod „rapsodic” cate- 
goriile sale. Calauza aflata la indemana filosofului este tabe- 
lul judecatilor din logica formala. Prin eforturile seculare ale 
logicienilor acest tabel poate fi considerat ca fiind complet. 
Datorita legaturii esentiale dintre forma judecatilor si cate- 
gorii, ca tipuri de sinteză a multiplului intuitiv, fiecărui tip 
de judecată i se poate asocia câte o categorie. Drept urmare 
Kant considera că a descoperit tabelul complet al categorii- 
lor pure ale intelectului și că acest tabel nu mai necesită nici 
o modificare. 

Într-un mod similar Kant procedează si la deductia meta- 
fizică a ideilor raţiunii pure: el stabilește o legătură necesară 
între funcționarea logică a raţiunii și cele trei tipuri de idei 
pe care le deduce apoi din aceasta. Se pune problema dacă 
logica formală cu clasificările judecatilor si rationamentelor 
ei este într-adevăr o călăuză care să ne poate conduce la de- 
ductia riguroasă a categoriilor a priori ale intelectului, și re- 
spectiv, a ideilor raţiunii pure. 

Fr. A. Lange considera că procedeul lui Kant este „foarte 
ademenitor”, dar că „procedeul pur empiric folosit de Aristo- 
tel este în esență mai bun, deoarece nu ne conduce la autoi- 
luzionäri atât de periculoase””®. În cazul categoriilor, Lange 
susține că principalul argument împotriva prezenţei unor ca- 
tegorii ar fi de exemplu faptul că judecatile de posibilitate şi 
de necesitate, din care ar rezulta categoriile respective. Aces- 
te judecăţi nu pot fi ambele forme fundamentale deoarece 
una rezultă din simpla negare a celeilalte. Preluând tabelele 
oferite de logica formală, Kant supraapreciază cercetările 


26 Lange, Fr.A., (1921), p.51 

gata facute ale acestei discipline, fara a sesiza ca, datorita le- 
gäturii ei cu gramatica si limbajul, logica suferä de o serie de 
imixtiuni psihologice. Mai mult decat atat, Lange sustine ca 
filosoful modifica clasificarea traditionala a logicii comple- 
tand-o pana la numärul de doisprezece „urmänd prin aceasta 
in mod sigur tendintei arhitectonice a metafizicienilor care 
fara indoiala isi are loc in poezia speculatiei dar nicidecum 
intr-o investigatie critica a fundamentelor utilizarii intelec- 
tului”’’. Deductia metafizică a ideilor ar fi încă gi mai sus- 
ceptibila de îndoială decât cea a categoriilor, deoarece este 
foarte dificil de spus ce anume l-ar fi determinat pe Kant să le 
derive din forma rationamentelor. Deductia ideilor, continua 


Lange, este foarte „artificială”28 


şi nu trebuie să-i acordam 
nici un fel de importanţă, cu atât mai mult cu cât trebuie să 
ne concentrăm asupra rolului deținut de idei în cunoastere”. 
Păreri similare sunt susţinute și de Caird. Exegetul kantian 
afirmă că filosoful german „violentează” diferitele forme ale 
silogismului deducând ideile din acestea, deoarece forme- 
le nu conţin nimic care să permită deducerea ideilor. „Prin 
urmare deductia evidentă mai mult ascunde decât revelează 
adevăratul proces prin care Kant ajunge la cele trei idei”. 
La obiecțiile de mai sus se adăuga și faptul ca descope- 
rirea antinomiilor raţiunii pure este anterioară redactării 
Criticii. În lucrarea din 1766 Visurile unui vizionar... Kant 
ne arată că atunci când părăsim terenul sigur al experienței 
putem ajunge pe cale strict logică la cele mai ciudate și con- 
tradictorii afirmaţii și sisteme, imitându-l pe fantastul suedez 
Swedenborg. Filosoful cunoștea deci pericolul antinomiilor 


rațiunii, care rezulta din ipostazierea ideilor cosmologice, cu 


27 Lange, Fr.A., (1921), p.51 
28 Lange, Fr.A., (1921), p.52 
29 Caird, (1909), p.15 
30 Hoffe, op. cit., p.15 

mult timp inainte de a scrie Critica ratiunii pure. Din acesta 
perspectivă, deductia metafizică a ideilor raţiunii apare ca o 
justificare post factum. 

În lucrarea Things in Themselves, Noumena, and the Transcen- 
dental Object Allison schiteaza o interpretare a lucrului in sine, 
a noumen-ului si a obiectului transcendental, clarificand legatu- 
ra dintre acestea si evidentiind functia lor critica. Acest lucru 
este posibil doar in legäturä cu reflectia transcendental care 
presupune distinctia dintre cele doua moduri de a considera 
un obiect". 

„Lucru in sine”, „noumen” si „obiect transcendental” 
sunt in viziunea lui Allison cei mai problematici termeni din 
filosofia lui Kant. Studiind rolul acestor termeni in filosofia 
lui Kant exegetul se intreaba daca se refera la acelasi lucru, 
daca au un rol esential sau unul contingent. In viziunea lui 
Kant, pentru ca cunoasterea sa fie posibila obiectele trebuie 
sa ne afecteze sensibilitatea. Multi analisti identifica aceas- 
ta afectare ca fiind ,,transcendentala” de catre lucrul in sine. 
Criticii lui Kant considera insa ca aceasta afectare transcen- 
dentala implica categoriile intelectului generänd astfel o 
contradicţie inerentă a filosofiei transcendentale*’. 

Allison constată că reflectia transcendentală este introdu- 
să în opoziţie cu reflectia logică asa cum logica transcendentală 
este în opoziţie cu /ogica generală. Spre deosebire de reflec- 
tia logică cea transcendentală nu compară reprezentările cu 
obiectele ci cu facultățile noastre cognitive. Astfel „obiectele 
sensibilităţii” sunt numite „fenomena” (obiecte ale experi- 


31 Allison, Henri E. (1978). Things in Themselves, Noumena, and the 
Transcendental Object. Dialectica 32 (1):41-76. 
32 Allison, Henri E. (1978) 

entei posibile) iar obiectele „înţelegerii pure” sunt numite 
„noumena” (ceva doar inteligibil)*?. 

Această distincţie constituie baza unei critici sistematice a 
doctrinei metafizicii lui Leibniz. Principiul identităţii, doctri- 
na armoniei prestabilite, conceptul de monadă și fenomena- 
litatea spaţiului și timpului nu ar fi decât o consecinţă directă 
a utilizării amfibolie a raţiunii, adică a unei utilizări lipsite de 
reflecţie transcendentală. Astfel rezultă o aşa numită „noogo- 
nie”, adică „un sistem intelectual al lumii” prin care se con- 
funda o serie de adevaruri derivate din componenta logica 
a obiectelor cu adevaruri sintetice ale naturii reale ale lucru- 
rilor in sine. Un mod de gandire asemanator apare in toate 
formele de metafizica „poeticä” si chiar in conceptia ontolo- 
gica precritica din tineretea lui Kant. Existä insa o cale de a 
evita asemenea capcane care ne duc spre o serie de confuzii, 
reflectia transcendentala. Prin reflectie transcendentala Kant 
pune în discuţie toate metafizicile dogmatice non-critice™. 

Impotriva criticilor care i-au fost aduse, modul in care 
Kant deduce categoriile intelectului si ideile ratiunii, cu 
toate dificultatile de intelegere pe care le poate genera nu 
inceteaza sa fie convingätor deoarece corespunde unei ne- 
voi mai profunde a filosofului de a-si intemeia teoretic toate 
afirmatiile. De aceea legatura pe care Kant o stabileste intre 
functionarea logica a ratiunii si existenta unor principii a pri- 
ori ale acesteia nu este nici intamplatoare, introdusa doar de 
dragul simetriei cu deductia metafizica a categoriilor. El va 
demonstra ca utilizarea logica este „un indiciu suficient pen- 
tru existenta unor principii a priori rezultate din folosirea 
transcendentala a ratiunii” (A306/B362). 


33 Allison, Henri E. (1978). Things in Themselves, Noumena, and the 
Transcendental Object. Dialectica 32 (1):41-76. 

In rationamente, actele specifice ale functionärii ratiunii, 
ratiunea nu se referä niciodata direct la experienta si la obiec- 
tele sensibile (ca intelectul) ci actioneaza asupra judecatilor 
intelectului. Rationamentele reprezinta anumite relatii intre 
judecatile intelectului. Acesta este un indiciu ca, in cazul in 
care se va constata existenta unor principii a priori ale rati- 
unii, acestora nu le va corespunde in mod direct un obiect 
al experientei si cu atat mai putin un ,,obiect” suprasensibil. 
Ideile ratiunii trebuie sa se refere la functionarea intelectului, 
adica la judecatile acestuia. Se interzice din start referirea di- 
recta la obiecte. Încă din acest punct CRP încearcă să previ- 
nă erorile transcendentale la care este supusă rațiunea atunci 
când consideră că ideilor le-ar corespunde obiecte „reale”. 
CRP indică drept singura modalitate legitimă de utilizare a 
ideilor pe cea regulativă. 

Prima parte a demonstraţiei ne arată legătura dintre func- 
tionarea logică a raţiunii si cea transcendentalä și ne indica 
cele la care nu se poate referi rațiunea în nici una dintre utili- 
zările sale. În cea de-a doua parte se va dovedi că însăşi prin- 
cipiul, maxima după care lucrează raţiunea în funcționarea 
ei formală ne conduce către enunturi sintetice a priori (vezi 
A307/B364). 

In rationament concluzia nu rezultä, ca in cazul judeca- 
tilor, nemijlocit din premisä; intotdeauna mai este nevoie de 
inca o judecatä intre premisa majorä si concluzie (vezi A303/ 
B360). Ratiunea judecä subsumänd conditia unei judecati 
(premisa minorä) unei judecati mai generale (premisa majo- 
ra). Rationamentul propriu-zis se exprimä in actul concluzi- 
onärii. Se constatä cä pentru a ajunge la cunostintele ei rati- 
unea se foloseste de o succesiune de actiuni ale intelectului 
— premisele care nu sunt altceva decât judecaţi. Acestea din 
urma reprezintä o serie de conditii astfel ca, ceea ce e valabil 
in mod general in judecata din premisa majora va fi recunos- 

cut drept valabil si in situatia particulara exprimata de con- 
cluzie (vezi A329/B386). In actul de concluzionare, datorita 
faptului ca dintr-o premisa majora generala se pot obtine un 
număr practic nelimitat de concluzii cu un grad mai restrâns 
de generalitate, putem spune ca ratiunea nu face decat sa 
subsumeze multiplul cunostintelor intelectului unui numar 
mic de principii sau conditii generale pentru a asigura unita- 
tea supremă a acestor cunoștințe multiple (A303/B360). Dar 
condiţia generală exprimată de premisa majoră este la rân- 
dul ei o judecată care poate fi obţinută dintr-o condiţie su- 
perioară, o condiţie a condiţiei. Astfel raţiunea înaintează în 
prosilogisme către condiţii din ce în ce mai generale tinzând 
către necondiționat. De aici obținem maxima funcţionării lo- 
gice a raţiunii: „a căuta neconditionatul pentru cunoștințele 
condiţionate ale intelectului în vederea desăvârșirii unităţii 
acestora” (A307/B364). 

Maxima logică ne indică însă un principiu al raţiunii 
pure, un concept al neconditionatului: atunci când ne este 
dată o premisă condiţionată, trebuie să ne fie dată și întrea- 
ga serie de condiţii, serie care este ea însăşi necondiționată. 
Prin necondiţionat Kant înţelege ceva ce nu poate fi conţinut 
în obiecte sau în conexiunile posibile ale acestora — expri- 
mate de judecaţi (A308/B365). Conceptul de necondiționat 
ne indică cerința raţiunii de întemeiere completă. Necondi- 
tionatul este însă un principiu sintetic a priori. Este a priori 
deoarece nu provine din experienţă și sintetic deoarece nu 
poate fi obţinut pe cale analitică din conceptul de condiţie. 
Din conceptul de condiţie se poate obţine analitic conceptul 
de condiționat dar niciodată cel de necondiţionat, acesta din 
urmă fiind rezultatul unei sinteze pure a priori. În momen- 
tul în care presupunem că, în tendința logică de a completa 
cunoașterea noastră condiționată, succesiunea de condiţii a 
atins neconditionatul, avem de-a face cu un principiu sin- 

tetic al raţiunii pure”. Spre deosebire de maxima logică a 
ratiunii care ne indeamna sa tindem cätre conditii din ce in 
ce mai generale fara a postula vreodata conditia ultima ne- 
conditionata, principiul fundamental al ratiunii aserteaza ca 
totalitatea conditiilor sau neconditionatul ne este dat in mod 
real. „Principiul fundamental al ratiunii presupune ca unita- 
tea sistematica a tuturor judecatilor spre care maxima logica 
ne indemna să tindem, este dată în mod complet”*®. 

Se stabilește astfel o legătură între funcționarea logică și 
cea transcendentală a raţiunii. Dacă în funcţionarea ei pura, 
transcendentală, rațiunea este originea unor concepte, aces- 
tea nu pot fi decât concepte ale neconditionatului (ele fiind 
sintetice și a priori). Acolo unde ne este dat ceva doar în 
mod condiționat, raţiunea însăși ne furnizează întreaga se- 


137 


rie de condiţii, adică necondiţionatul“' pentru a-și întemeia 


cunoștințele. 


Deductia ideilor din raționamente 


După ce a arătat că funcționarea logică a rațiunii poate servi 
drept criteriu pentru descoperirea conceptelor pure ale aces- 
teia ca și concepte ale neconditionatului, Kant va examina 
cele trei tipuri diferite de raționamente din logica traditio- 
nală asociindu-le trei tipuri diferite de concepte ale necon- 
ditionatului. Considerând că cele trei tipuri de raționament 
acoperă întreaga gama funcțională a raţiunii, înseamnă că nu 
vor exista decât trei concepte ale neconditionatului. Pentru 
a nu se face confuzia terminologică între conceptele intelec- 
tului și conceptele neconditionatului care provin din rațiune, 


35 Copleston, Fr., (1964), p.75 
36 Korner, S.,Kant, Penguin Books, Harmondsworth, 1967, p.109 
37 Caird, (1909), p.14 

Kant le va denumi idei pe acestea din urma. Termenul este 
preluat de la Platon, pentru simplul motiv ca ideile platonice 
semnifica ceva ce nu poate fi niciodata cunoscut prin simturi. 
Orice alta legatura cu intelesul specific al ideilor din filoso- 
fia platonica va fi inlaturata de Kant pas cu pas (A313-320/ 
B370-377). 

In functie de tipul de relatie dintre subiectul si predicatul 
judecatii care constituie premisa majorä a unui silogism ob- 
tinem toate tipurile de rationamente posibile. Dupä relatie 
judecatile pot fi categorice, ipotetice si disjunctive, deci cele 
trei tipuri de rationamente corespunzatoare sunt cel catego- 
ric, cel ipotetic si respectiv cel disjunctiv (A323/B379). 

Pentru cele trei tipuri de rationamente care sunt acte 
specifice ale functionarii ratiunii, maxima logica de inainta- 
re catre conditia ultima, neconditionata imbraca trei forme 
diferite. Astfel, daca completam prin prosilogisme rationa- 
mentul categoric, subiectul premisei majore devine predicat 
intr-o premisa mai generala. Pentru ca sa obtinem o conditie 
ultima, neconditionatä, avem nevoie de o premisa majora al 
carei subiect sa nu mai poata fi predicat. Aceasta este ideea 
transcendentala de subiect ganditor, ideea de suflet. 

Atunci cand completam prin prosilogisme rationamentul 
ipotetic, tindem spre o presupozitie care la rândul ei nu mai 
presupune nimic, care nu mai are nevoie de nici un fel de 
altă ipoteză care s-o întemeieze. Acesta este neconditionatul 
unui raționament ipotetic, ideea transcendentală de lume 
ca totalitate a fenomenelor sau ideea cosmologică. 

În al treilea rând, înaintând spre premisa ultimă necondi- 
tionata a unui raţionament disjunctiv constatam că acesta nu 
poate să fie decât „agregatul membrilor unei diviziuni pentru 
care nu mai este nevoie de nimic altceva pentru a desăvârși 
diviziunea unui concept” (A323/B379). Astfel diviziunea 

completa care nu mai are nevoie de nici un membru repre- 
zinta ideea transcendentala de Dumnezeu, ideea teologica. 

Copleston este de parere ca in paralel cu aceasta deductie 
a ideilor din rationamente Kant deruleaza o linie suplimen- 
tară de gânduri care ne inlesneste intelegerea**. Dar aceasta 
deductie paralelä nu este doar o explicatie suplimentara la 
ceea ce s-a fäcut anterior, deoarece face legätura cu caracte- 
ristica specificä a ratiunii ca facultate de cunoastere, adicä cu 
sinteza superioarä a tuturor cunostintelor conditionate ale 
intelectului. In cazul folosirii transcendentale, aceasta sin- 
tezä reprezinta „unitatea sinteticä neconditionata a tuturor 
conditiilor in genere” (A334/B389). Pentru ca premisa majo- 
ră a unui raționament să fie necondiționată ea trebuie să aibă 
gradul maxim de generalitate, adică relaţiile între reprezen- 
tările pe care le conţine să fie cele mai generale. Dar relațiile 
cele mai generale „despre care ne putem face fie un concept 
fie o idee” (A334/B389) sunt de trei tipuri: 


e relaţia reprezentărilor cu subiectul, 


e relația reprezentărilor cu multiplul obiectelor ca 
fenomene, 


e relaţia reprezentărilor cu obiectele gândirii în genere (fe- 
nomenale sau nu) 


Referitor la relația reprezentărilor cu subiectul, trebuie sa 
ne amintim că posibilitatea experienței implică raportarea 
tuturor reprezentărilor noastre la unitatea sintetică a aper- 
ceptiei pure, la acel „eu gândesc” care o însoțește mereu (vezi 
A99-115/B132-153); dar si invers, aperceptia pură implica 
prezenta experientei. Astfel experienta in act si sinteza aper- 
ceptiva pura se implica reciproc, se conditioneaza una pe 


38 Copleston, Fr., (1964), p.75 

alta. Ratiunea tinde sa desavarseasca aceasta sinteza a aper- 
ceptiei postuland ideea de unitate neconditionata a subiectu- 
lui ganditor fara sa tina seama de interdependenta amintita. 
Prin aceasta unitate sintetica neconditionata numita si ideea 
transcendentala de suflet, „ratiunea tinde sa completeze sin- 
teza vietii interioare trecand dincolo de ego-ul empiric condi- 
tionat la sinele ganditor neconditionat, subiectul substantial 
care nu este niciodată predicat”®*®. 

Referitor la relatia reprezentarilor cu obiectele ca fenome- 
ne, intelectul sintetizeaza multiplicitatea intuitilor sensibile 
cu ajutorul categoriei de cauzalitate“. Dar rațiunea tinde să 
completeze acesta orientându-se către o unitate neconditio- 
nată a tuturor lanțurilor cauzale (A672/B700). Relaţiile ca- 
uzale pe care le furnizează intelectul presupun mereu alte 
relații cauzale. Rațiunea postulează însă o presupozitie ulti- 
mă, o cauză ultimă care nu presupune nici o altă cauză, adică 
care nu este în același timp și cauză si efect. Aceasta nu este 
altceva decât totalitatea tuturor lanțurilor cauzale ale feno- 
menelor, ideea transcendentală de lume ca totalitate a lan- 
turilor cauzale“!. În ultimul rând, în ceea ce priveşte relaţia 
reprezentărilor cu obiectele gândirii în genere, rațiunea cau- 
tă o unitate necondiționată, o sinteză ultimă sub forma unei 
condiţii supreme de posibilitate a tot ceea ce poate fi gândit. 
Aceasta este ideea transcendentală de Dumnezeu „ca uniu- 
ne într-o ființă a tuturor perfectiunilor”*’. Se poate observa 
legătura cu prima „variantă” a deductiei: ansamblul tuturor 
disjunctilor posibile reprezintă suma tuturor perfectiunilor. 


39 Copleston, Fr., (1964), p.76 
40 Copleston, Fr., (1964), p.76 
41 Copleston, Fr., (1964), p.76 
42 Copleston, Fr., (1964), p.76 

FUNCTIA REGULATIVA A 
IDEILOR RATIUNII 


Aparenta transcendentala si formele ei 


Dupa ce finalizeaza deductia metafizica a celor trei tipuri de 
idei ale ratiunii ca forme ale neconditionatului, Kant ne va 
prezenta mai intai utilizarea lor improprie a acestora. Pre- 
zentarea utilizärii corecte a ideilor ratiunii urmeaza ulterior. 
Pe aceasta cale Kant doreste sa ne avertizeze de erorile si 
amagirile la care este supusa ratiunea prin propria ei natu- 
ra, generand un spectru colorat sisteme metafizice eronate 
si iluzorii. 

Distinctia dintre intelect si ratiune a evidentiat ca prin 
specificul ei ratiunea nu se refera direct la obiecte si la intuitii 
sensibile ci la modul de functionare al intelectului. Neintele- 
gerea acestei deosebiri functionale este esenta erorilor la care 
ne poate conduce ratiunea, a diverselor forme de aparenta 
transcendentala. Erorile transcendentale apar atunci cand 
nu tinem seama de domeniul de utilizare al ratiunii si con- 
sideram ca ideilor le-ar corespunde obiecte. Pentru ca aceste 
obiecte reale nu sunt perceptibile prin sensibilitate noi sun- 
tem tentati sa credem ca ele sunt suprasensibile, situate in- 
tr-o lume noumenalä care se afla dincolo de orice experienta 
posibilă. Dar in Analitica transcendentala Kant a impus o con- 
cluzie importanta: cunoasterea nu exista decat atunci cand 
se refera la domeniul experientei posibile, singurul in care ne 
sunt date obiecte. Critica ratiunii pure arata ,,ca ideile numite 

pot fi gandite, ca nu contin deci nici o contradictie interna, 
dimpotriva ele rezulta in mod necesar din utilizarea ratiu- 
nii. Dar in nici un caz nu avem voie sa confundam gandirea 
si cunoasterea consideränd ca le-ar corespunde o experienta 
posibilă”. De aceea „rolul Dialecticii transcendentale este și 
cel negativ de a ne apăra de falsele “obiecte” care provin din 
depășirea condiţiilor de instituire a adevăratelor obiecte”™; 
deoarece „principilor raţiunii nu le pot prin urmare cores- 
punde obiecte reale, accesibile cunoașterii noastre, ci numai 
obiecte rationale””. 

Trebuie să deosebim aparenţa transcendentală de aparen- 
ta empirică (ca de exemplu iluziile optice, auditive etc.) si 
de aparenţa logică (sofismele și diferitele clase de erori logi- 
ce). Aparenta transcendentală se bazează pe ideile rațiunii 
„a căror utilizare nici nu se referă la experienţă, caz în care 
am avea măcar o piatră de încercare a valabilitatii lor, dar 
care împotriva avertismentelor criticii ne conduc dincolo de 
utilizarea empirică a categoriilor, în lumea imaginară a unei 
extinderi a intelectului pur” (A296/B352). De aceea putem 
spune că „aparenţa transcendentală constă în aceea că, în- 
aintarea naturală a gândirii către necondiţionat este privită 
ca o extensie a intelectului pur, considerând că rezultatele 
gândirii sunt valabile în mod obiectiv si crezând că am găsit 
o cunoaștere conformă cu realitatea dar de o semnificaţie to- 
talizatoare. În realitate însă neconditionatului ii lipsesc cele 


43 Storig, H.J., Kleine Weltgeschichte der Philosophie, Fischer Verlag, 
Frankfurt am Main, 1987, p.404 

44 Cassirer, E., Kants Leben und Lehre, in Immanuel Kants Werke, Band 
XI, Verlegt bei Bruno Cassirer, Berlin,1923, p.213 

45 Coltescu, V., Conceptul de aparenta transcendentala la Kant, in 
Analele Universitätii din Timisoara, vol IV, Timisoara, 1985, p.17 

doua conditii ale cunoasterii obiective, intuitia sensibila si 
categoriile intelectului”*®. 

Ratiunea fiind sursa aparentei transcendentale, mecanis- 
mul de generare a acesteia se dezvaluie intr-un pseudo-rati- 
onament (vernünftelnder Schluss) diferit de rationamente- 
le formale. Despre acestea Kant scrie in felul urmator: ,Vor 
exista deci rationamente care nu contin premise empirice si 
prin mijlocirea cärora pornind de la ceva gandit noi conclu- 
zionam asupra unui alt ceva despre care nu avem însă nici un 
concept si caruia in virtutea unei aparente inevitabile li con- 
ferim realitate obiectiva” (A339/B397). Fiecarui tip de idee ii 
corespunde un asemenea pseudo-rationament care genereaza 
forme diferite de aparenta transcendentala. Ideii de suflet ii 
corespunde paralogismul transcendental, ideii de lume anti- 
nomiile ratiunii pure iar ideii teologice idealul ratiunii pure. 

Paralogismul ratiunii pure este eroarea care sta la baza 
psihologiei rationale, o ramura a metafizicii speculative cri- 
ticata de Kant. Eroarea psihologiei rationale se intemeiaza 
pe opinia conform careia prin gandirea pura, adica pe o 
cale exclusiv rationala, se pot obtine cunostinte despre su- 
flet. Confundänd aperceptia transcendentala pura, acel „eu 
gandesc” care insoteste toate actele constiintei noastre, fiind 
conditia necesara a constiintei si termenul central al filoso- 
fiei transcendentale, cu Eu-l empiric, psihologia raţională 
determină sufletul ca substanță gânditoare, absolut simplă, 
eternă, personală și fata de care obiectele simțului intern au 
o existenţă ce poate fi pusă la îndoială. Dar aperceptia pura 
nu ne este nicicând dată ca obiect; ea reprezintă condiţia 
transcendentală a oricărei cunoașteri și de aceea nu ne este 
permis să o ipostaziem și să-i aplicam categoriile intelectului 
care sunt condiționate de aperceptia pura (nu putem gândi 


46 Hoffe, (1983), p.135 

conditia prin prisma conditionatului). „Atunci cand incetam 
să mai privim unitatea transcendentala a aperceptiei ca pe o 
condiţie pura, deci atunci când încercăm să o considerăm ca 
pe un dat, ca pe un obiect existent, alunecăm pe calea unei 
dialectici care, pas cu pas, concluzie cu concluzie, devine tot 
mai incurcata”*’. Dar ipostazierea, obiectualizarea spre care 
ne ispiteste ratiunea ,,poate fi evitata pe baza Analiticii tran- 
scendentale doar in momentul in care stim ca fara intuitie 
nu poate exista obiect, nici cunoastere, in consecinta sinele 
obiectiv nu este posibil”*®. 

Erorile transcendentale care apar in legatura cu ideea 
de lume, se numesc antinomiile ratiunii pure si constau in 
esentä din patru perechi de teze si de antiteze care pot fi de- 
monstrate in aceiasi mäsurä pe cale speculativa. Fiecare teza 
este suficient de intemeiata pentru a fi folosita ca argument 
impotriva tezei contrare. In consecintä nici unele dintre po- 
zitiile argumentate nu pot fi concomitent adevărate; trebuie 
deci sa existe pentru fiecare antinomie o a treia posibilitate 
pe care o putem detecta prin critica transcendentalä a rati- 
unii. Antinomiile iau nastere in momentul in care extindem 
domeniului de activitate al ratiunii pure dincolo de orice ex- 
perienta posibila, consideränd ca ideii de lume ca totalitate 
a fenomenelor ii corespunde un obiect real dar noumenal, 
suprasensibil. Pe aceastä cale se obtin patru teze referitoare 
la lume, substanța lumii, libertate si la ființa necesară. Aceste 
teze luate împreună pot întemeia o filosofie dogmatică. Sub- 
domeniile acestei filosofii rationaliste sunt metafizica, mora- 
la si teologia. Cele patru antiteze contrazic punct cu punct 
tezele. Ele lipsesc raţiunea de orice certitudine impunând o 
filosofie sceptică și empiristă. Dar, după cum s-a spus, „cear- 


47 Cassirer, (1923), p.212 

ta” antinomiilor poate fi rezolvata daca consideram ca idei- 
le au valoare transcendentala nu transcendenta, ca ele sunt 
principii regulative care se refera la cunoasterea prin expe- 
rienta si nu la obiecte existente in sine. Aceasta este a treia 
cale, cea care depaseste contradictia dintre teze si antiteze. 
Trebuie precizat ca tezele dialectice ale ratiunii nu se refera 
la probleme arbitrare ci rezulta din „mersul natural” al rati- 
unii. De acea contradictiile lor nu sunt doar intämplätoare 
si dispar odata ce au fost sesizate si intelese, ci dimpotriva, 
ele sunt rezultatul, unei iluzii naturale si necesare care nu 
dispare nici dupa ce a fost descoperita. De aceea tendinta de 
a ne lasa inselati de aparenta transcendentala este mereu vie, 
ea este sursa multitudinii de sisteme cosmologice speculative 
denumite generic cosmologie rationala. 

A treia forma a aparentei transcendentale, legata de ideea 
transcendentala de Dumnezeu este denumita de Kant idea- 
lul ratiunii pure. Traditia speculativa, filosofica si teologica il 
concepe pe Dumnezeu ca pe o existenţă in sine situată din- 
colo de orice experiență, „ca temei al tuturor adevărurilor 
conceptuale și ideale”*%. Dar ideea de Dumnezeu care are 
valoare regulativă (fiind condiţia unei unităţi sistemice su- 
perioare a cunoașterii intelectului) nu se referă la un obiect 
real, suprasensibil, ea nu are valoare obiectivă. Nu putem să 
aplicăm categoriile intelectului lui Dumnezeu pentru că „a-l 
gândi pe Dumnezeu în termenii schemelor și categoriilor ar 
fi identic cu a-l aduce în lumea sensibilă”5. De aceea critica 
kantiană a diferitelor ipostazieri ale ideii teologice se îndreap- 
tă si asupra diferitelor tipurilor de argumente ale existentei 
lui Dumnezeu. Singurul argument a priori ar fi argumentul 
ontologic. Acesta deduce existența Fiintei Supreme din con- 


49 Cassirer, (1923), p.222 

ceptul de Dumnezeu ca sumä a tuturor perfectiunilor. Exis- 
tenta fiind considerata o perfectiune, aceasta nu-i poate lipsi 
lui Dumnezeu. Concluzia necesara ar fi aceea ca Dumnezeu 
exista. Dar Kant ne avertizeaza ca existenta nu este niciodata 
un predicat, ceea ce o deosebeste de asa numitele „perfecti- 
uni” care nu pot sa fie altceva decat predicate. De aceea nu 
se poate obtine dintr-o definitie analiticä a conceptului de 
Dumnezeu enuntul sintetic a priori Dumnezeu existä. Dintr-o 
definitie nu se pot obtine decat judecati analitice, nu si enun- 
turi sintetice. Critica lui Kant se indreapta si impotriva altor 
doua tipuri de argumente ale existentei lui Dumnezeu, cel 
cosmologic si cel fizico-teologic, ambele considerate ca fiind 
a posteriori. In cazul ideii teologice eroarea transcendentala 
se comite printr-o tripla obiectualizare a acestei idei. ,,Putem 
sa deosebim trei tipuri ale acestei false obiectualizari dialecti- 
ce: mai întâi idealul ființei celei mai reale se realizează, adică 
este determinat ca obiect cu ajutorul conceptelor, apoi este 
ipostaziat iar în final este personificat atribuindu-i-se inteli- 
genta şi conștiință de sine”*!. Tocmai datorită personificärii 
ideii de Dumnezeu, eroarea căpătă denumirea de Ideal al ra- 
tiuni pure. 


Cele trei sensuri ale termenului idee 


O lectură atentă a Criticii rațiunii pure ne permite să desco- 
perim trei sensuri diferite ale termenului idee. Termenul este 
preluat de la Platon și de la tradiţia filosofică, împărtășind cu 
acestea doar faptul că ideea nu poate fi cunoscută prin sim- 
turi si prin urmare nu se referă la vreun obiect al experienței. 
In general ideile în acceptie kantiană nu se referă la obiecte, 


51 Cassirer, (1923), p.228 


64 


deci nici la obiecte suprasensibile. Trebuie sa ne amintim ca 
obiectele se constituie prin interactiunea dintre experienta si 
a structurilor acesteia cu categoriile pure ale intelectului. Nu 
pot exista „obiecte” suprasensibile si nici intuitie suprasen- 
sibila. De aceea nu putem spune ca ideile se refera la obiec- 
te. Interpretarea traditionala a operei kantiene se rezuma de 
regulă la o singură acceptie a termenului „idee” și anume 
ca si concept al neconditionatului, care poate apărea în trei 
forme: ideea de suflet, de lume și de Dumnezeu. Pe aces- 


tea Pascher le denumește „idei speciale”? 


ale raţiunii. Dar 
exegezele mai recente, printre care și cea a autorului menti- 
onat, vorbesc despre trei acceptiuni ale „ideilor”. În textul 
kantian aceste sensuri diferite sunt uneori dificil de sesizat 
pentru că filosoful le tratează succesiv si alternativ fără a ne 
atrage atenţia asupra sensurilor diferite ale aceluiași termen. 
La aceste dificultăţi se mai adaugă și grilele de lectură impu- 
se de tradiţia filosofică, care uneori pot îngreuna sesizarea 
nuantelor diferite. 

În afară de ideile speciale care sunt denumite uneori şi 


idei „metafizice”” 


mai apar si idei ale sistemicitatii sau „prin- 
cipii ale unităţii sistemice”5*. Cu ajutorul ideilor sistemicita- 
tii raţiunea asigură o ordine sistematică a conceptelor, fiind 


55 a conceptelor. Ideile sistemici- 


„principii ale ordinii logice” 
tatii sunt de trei tipuri: principiul omogenitatii, al specifică- 
rii şi al continuității, fiind „regulative într-un sens mai strict 


decât prima clasă de idei”56 

In al treilea rând Kant utilizează termenul „idee” pentru 
ceea ce în zilele noastre am denumi constructe sau concepte 
teoretice. Exemplele lui Kant sunt „apa pură”, „forţa fun- 
damentală” sau „gravitatia”. Aceste concepte nu provin din 
intelect ci din rațiune, înlesnind și ordonând cunoașterea 
intelectului. 

Cu toate că în textul kantian se poate sesiza existența ce- 
lor trei tipuri de idei, deosebirile dintre ele se raportează la 
anumite caracteristici esenţiale comune. În primul rând ide- 
ile nu sunt concepte ale intelectului ci ale rațiunii pure. De 
aici rezultă că nu le poate corespunde nici un obiect, deoare- 
ce numai experienţa în „colaborare” cu intelectul ne pot da 
obiectele. În pofida acestui fapt raţiunea este înzestrată cu o 
tendinţă naturală și înșelătoare de a-și imagina obiectele la 
care s-ar referi ideile acestea. Se obţin astfel mai multe tipuri 
de aparenţă transcendentală, deliciul și amăgirea variatelor 
tipuri de metafizică speculativă sau de pseudoștiință. Cele 
trei clase de idei au însă si o funcție proprie, benefică cunoas- 
terii, și anume funcţia regulativă prin care acestea acționează 
asupra cunoștințelor intelectului, conferindu-le o noua ordi- 
ne și unitate sistematică. De aceea, având în vedere utilitatea 
regulativă dar si caracterul lor amăgitor care poate genera 
pseudo-cunoastere, Kant descrie ideile uneori nediferentiat, 
ţinând seama mai mult de ceea ce ele au în comun decât de 
ceea ce le desparte. Studiul de fata își propune să trateze pe 
rând cele trei clase de idei, respectând însă, acolo unde textul 
o impune modul concomitent de descriere folosit de Kant. 


Utilizarea regulativă a ideilor 


Kant a dedicat o mare parte a Criticii raţiunii pure studiu- 
lui aparentei transcendentale, a iluziei la care este supusă 

ratiunea omeneasca atunci cand transcende domeniul expe- 
rientei imaginändu-si obiecte conforme cu gandurile ei dar 
imperceptibile pe cale empirica. Acest impuls este natural si 
chiar daca se poate evita iluzia metafizica, acesta nu poate 
fi eradicat. Tendinta de a transcende domeniul experientei 
posibile este o tendinta naturala a ratiunii pure; ideile tran- 
scendentale ale ratiunii sunt la fel de firesti pentru ratiune ca 
si categoriile pentru intelect sau formele sensibilitatii pentru 
intuitii. Faptul ca ideile sunt firesti iar utilizarea lor, fie ea si 
greșită, tine de constituţia ființei umane rationale, il deter- 
mina pe Kant sa afirme ca ideile trebuie sa aiba si o utilizare 
corecta care sa nu duca la ratacirea in iluzii, ci sa ofere un rol 
pozitiv cunoașterii. Generatoare de aparenţă transcenden- 
tală este, după Kant, folosirea transcendentă a ideilor, care 
constă în nerecunoașterea semnificației ideilor și confunda- 
rea lor cu concepte ale unor lucruri reale Pe această cale se 
consideră că ideile s-ar referi la un prezumtiv (vermeintlich) 
obiect transcendent suprasensibil. Dar ideile au și o folosire 
imanentă, justă, acţionând asupra modului de funcţionare 
a intelectului si a actelor (judecatilor) sale (vezi A643-645/ 
B671-673). Intr-un capitol anterior am arätat cä nici in func- 
tionarea logica ratiunea nu se referä niciodata la obiecte ci 
doar la judecati — actele intelectului (cele din urma se pot 
referi la obiecte). Acesta este un argument intemeiat, care 
sustine afirmatia ca in general ratiunea nu se poate referi la 
obiecte — nici in folosirea ei logica si nici in folosirea ei tran- 
scendentala (ca sursa a unor concepte a priori). Nici ratiu- 
nea si nici ideile transcendentale nu sunt in sine sursa iluziei 
transcendentale, ci modul impropriu de utilizare a acestora. 
Dar modul gresit de utilizare nu este expresia unui viciu al 
ratiunii sau al intelectului ci al unei insuficiente a facultatii 
de judecare (Mangel an Urtheilskraft, vezi A643/B671). 

Ideile ratiunii pure au un rol diferit de cel al categoriilor 
si al formelor sensibilitatii. Daca structurile a priori ale sen- 
sibilitatii si ale intelectului au un rol constitutiv fiind chiar 
conditiile obiectelor empirice care nu ne sunt date decat prin 
intermediul lor, idele ratiunii nu sunt constitutive: prin ele 
nu ne sunt date obiecte. Dimpotriva ideile nici nu fac posi- 
bila experienta, nici nu o extind ci orienteaza intelectul catre 
un anumit scop: unitatea si caracterul sistematic al cunostin- 
telor sale. Ideile se manifesta ca un ,,focar imaginar” (A644/ 
B672) in care converg toate regulile si conceptele sale fara 
insa a se origina in acesta, deoarece el se afla in afara limite- 
lor oricarei experiente posibile. Dar ideile confera regulilor 
intelectului o maxima unitate si extindere. Trebuie sa ne fe- 
rim a considera ca focarului imaginar, care nu este altceva 
decät o idee transcendentala a ratiunii, i-ar corespunde un 
obiect real situat in afara experientei. Intr-o asemenea situ- 
atie focarul imaginar ar fi ca si acele „obiecte care se vad in 
spatele suprafetei oglinzii” (A644/B672). 

Cele trei clase diferite de idei se raporteazä la cunoaste- 
rea si la modul de functionare a intelectului. In acest sens 
toate ideile sunt regulative. Dar, pentru cä textul kantian ne 
sugereazä existenta acestor clase diferite se cuvine sä anali- 
zam modul lor particular de a fi regulative. Nu numai clasele 
diferite de idei au un caracter regulativ specific dar si ideile 
apartinänd aceleiasi clase se manifestä diferit sub aspect re- 
gulativ. De aceea se impune ca fiecare clasa de idei si fiecare 
idee in parte sä fie studiatä distinct in ceea ce priveste functia 
ei regulativa. 


68 


UTILIZAREA REGULATIVA A 
IDEILOR SPECIALE ALE RATIUNII 


Dupä cum s-a arätat intru-n capitol anterior, ideile de suflet, 
de lume si de Dumnezeu fac obiectul unei deductii meta- 
fizice din tipurile de rationamente. In conformitate cu pre- 
dispozitia kantiana pentru simetrie si arhitectonica, deductia 
metafizică ar fi trebuit sa fie urmată de una transcendentala. 
In cazul categoriilor intelectului deductia transcendentala 
explica modul in care categoriile a priori se raporteaza la 
obiecte conditionand cunoasterea obiectiva. Deductia tran- 
scendentala difera de intemeierea deductiva a logicii formale 
si constä intr-o analiza regresiva catre originea categoriilor, 
filosoful aratand ca fara acestea nu ne sunt date obiecte, 
deci nu existä experienta. Categoriile conditioneaza orice 
experienta posibila: deoarece sunt constituente necesare ale 
tuturor obiectelor, in absenta lor nu am avea decat un flux 
nedeterminat de senzatii care n-ar putea fi transformate in 
cunostinte obiective. Deductia transcendentala evidentiaza 
caracterul constitutiv al categoriilor intelectului. Dar specific 
ideilor ratiunii este tocmai caracterul lor neconstitutiv, dis- 
tinctia constitutiv — regulativ ocupand locul central in inte- 
legerea acestui specific. 

Principiile care stau la baza axiomelor si anticipatiilor 
implica o sinteză matematică căreia îi corespunde o mari- 
me matematică. În Analitica Transcendentală Kant opune 
„principiile” regulative celor „constitutive” care se regăsesc 
în axiomele intuitiei si anticipările percepţiei. Termenul „re- 

gulativ” este insa folosit si in dialectica transcendentala. Aici 
se refera insä la ideile ratiunii pure care au DOAR o singura 
utilizare, cea regulativä’”. 

Banham identifica doua utilizari diferite a termenului 
regulativ si compara semnificatia acestora cu cel al terme- 
nului constitutiv. Principiile care stau la baza axiomelor si 
anticiparilor implică o sinteză matematică căreia li corespun- 
de o mărime matematică. Kant numește aceste principii con- 
stitutive deoarece cu ajutorul lor se poate construi un pro- 
cedeu de cuantificare. Pe de altă parte principiile regulative 
se aplică doar pentru relaţia dintre existente si nu reprezintă 
un procedeu de constituire. Analogia experienței presupune 
aceste principii constitutive™®. 

Principiile regulative diferă de cele constitutive, nu prin 
gradul ce certitudine (ambele având certitudine apriori), ci 
prin natura evidenţei: principiile constitutive au o evidență 
imediată, fiind intuitive iar principiile regulative nu au aceas- 
tă evidenţă imediată, fiind discursive””. 

Principiile constitutive se raporteazä doar la forma si 
continutul intuitilor. Ele permit cantitätilor de intuitii sa fie 
construite in acord cu o regulä. Pe de altä parte principiile 
regulative ne permit sa vorbim despre aceste reguli ale ex- 
perientei. Ele ofera un procedeu discursiv prin care regulile 
experientei apar din perceptie™. 

Distinctia dintre regulativ si constitutiv se intemeiaza pe 
acceptiunea kantiana a „experientei”. Banham evidentiaza 

aceasta acceptie a termenului regulativ in Dialectica Tran- 
scendentala. Ratiunea este diferita de intelect prin aceea ca 
nu ne ofera concepte ci doar o anumita ordine a conceptelor 
pe care le avem deja. Astfel ratiunea are ca obiecte intelec- 
tul si conceptele sale, in vreme ce intelectul se raporteaza 
la obiecte si ne da conceptele pentru intelegerea acestora. 
Ideile ratiunii nu pot fi tratate ca si conceptele intelectului 
pentru ca nu sunt constitutive. Kant supune criticii puncte 
de vedere constitutive referitoare la ideile ratiunii™. 

Acceptiunea kantiana a termenului „regulativ” se referä la 
urmatoarele: ideile ratiunii conduc intelectul catre un punct 
general dincolo de experienta posibila, actionand ca notiuni 
care oferä cea mai mare unitate cunoasterii. Ele oferä un fel 
de universalitate cunoasterii. Aceasta universalitate a cunoas- 
terii nu este un dat ci trebuie privita ca o finalitate, un scop 
pentru intelect®. 

Principiile regulative ale intelectului produc reguli pen- 
tru relatia dintre obiecte, or unitate a experientei. Principiile 
regulative ale ratiunii pe de alta parte, produc o ordine a 
conceptelor intelectului, un scop spre o unitate superioarä®®. 

Cu toate acestea Kant nu renunţă la o deducție transcen- 
dentală a ideilor rațiunii. Fără aceasta ideile nu ar avea nici 
un fel de valabilitate obiectivă nefiind decât niște „entia 
rationes ratiocinantis”. Pentru a desăvârși „îndeletnicirea cri- 
(A670/B698) a raţiunii pure este nevoie de o deducție 
transcendentală a ideilor, chiar dacă aceasta diferă de deduc- 

tia transcendentala a categoriilor. 

Nu trebuie sa pierdem din vedere ca prin natura lor idei- 
lor nu le corespunde nici un obiect, nici macar unul ipotetic. 
Rolul ideilor este de a aduce unitate sistematica cunoasterii 

intelectului care se raporteaza nemijlocit la obiectele experi- 
entei. De aceea deductia transcendentala a ideilor nu trebuie 
sa arate ca ele sunt constitutive obiectelor cunoasterii, dar 
ca acestea conduc regulile si conceptele intelectului spre o 
unitate sistematică. Aceasta ar echivala pentru Kant cu o de- 
ductie transcendentala a ideilor dar nu ca principii constitu- 
tive care ar extinde cunoașterea dincolo de experienţă (ideile 
nefiind empirice, dacă ar fi constitutive, atunci cunoașterea 
pe care ar trebui să ne-o ofere ar trebui să fie trans-empirică, 
suprasensibilă) ci, „ca principii regulative a unităţii sistema- 
tice ale multiplului cunoașterii empirice în genere care prin 
aceasta este mai întemeiată și mai adecvată decât în cazul în 
care nu s-ar folosi asemenea idei ci doar principiile intelec- 
tului” (A670/B699). În acest caz este o „maximă necesară a 
rațiunii de a proceda si de a funcţiona conform ideilor”S*. 
Astfel cunoașterea — care întotdeauna se referă la experiență 
- ar primi o unitate și o structură mai profundă decât cea pe 
care ar putea să o realizeze intelectul prin reguli și concepte. 

Kant ne atrage atenţia că ideile speciale ale rațiunii, cu 
excepţia celei cosmologice care ne conduce la antinomii, nu 
contin în ele însele interdicţia de a le considera ca având un 
obiect corespunzător real sau ipotetic (vezi A672-674/B700- 
702). Să nu recădem însă în capcana în care a căzut metafizi- 
ca tradiţională atunci când a dedus din lipsă de contradicție 
internă a conceptelor existenţa reală a obiectelor la care s-ar 
referi aceste concepte. Problema aceasta a fost tratată amă- 
nuntit în capitolul despre aparenţa transcendentalä a Criticii 
raţiunii pure. Trebuie să fim avertizaţi că, atunci când este 
vorba de idei ca principii regulative, necesitatea lor este pur 
regulativă si nicidecum constitutivă. Nu se poate cunoaște 
eventuala sursă transcendentă a acestor idei. O asemenea 

preocupare este dupa Kant pierdere de vreme deoarece sursa 
ideilor regulative nici nu poate fi cunoscutä, nici nu poate 
fi gandita. Cautarea sursei ideilor este identic cu cautarea 
obiectului suprasenzorial al carui concept ar fi ideea respecti- 
va. Dar pentru ca ideilor ratiunii sa le corespunda un obiect, 
ele ar trebui sa fie determinate de categoriile intelectului 
(realitate, substanta, cauzalitate etc.) deoarece numai prin 
acestea ne sunt date obiecte. In acest punct Kant ne ofera 
doua argumente impotriva parerii ca ideilor le-ar corespunde 
obiecte. In primul rand, nici macar categoriilor intelectului 
nu le corespunde vreo realitate obiectuala deoarece ele nu 
sunt decat conditii transcendentale ale experientei. Ele nu 
au in afara de faptul ca fac posibila cunoasterea empirica, 
experienta, nici o alta semnificatie. Nu le corespunde nici 
un obiect si de aceea este interzisa ipostazierea lor. Situatia 
aceasta se manifesta si mai pregnant in cazul ideilor ratiunii. 
Nu doar ca ideilor nu le corespunde nici un obiect „dincolo” 
de experienta, dar un asemenea obiect nici nu ar putea fi 
gandit, deoarece pentru a fi gandit el ar trebui sa se supuna 
categoriilor intelectului. Dar päräsind terenul sigur al expe- 
rientei — deoarece numai astfel ideii i-ar putea corespunde 
un „obiect” suprasenzorial - categoriile în calitatea lor de 
condiţii constitutive ale experienţei „își pierd întreaga sem- 
nificatie devenind denumiri vide pentru concepte lipsite de 
orice conţinut” (A676/B704). „Dacă ne îndreptam privirea 
asupra obiectului transcendental al ideii, atunci observăm că 
existenţa lui în sine nu poate fi determinată conform unor 
categorii precum realitate, substanţă, cauzalitate, deoarece 
aceste concepte nu se pot în nici un fel aplica pentru ceea ce 
este complet diferit de lumea sensibilă” (A679/B707). 
Deductia transcendentala a ideilor rațiunii, adică eviden- 
tierea funcţiei regulative a acestora, nu se face la fel pentru 
fiecare dintre cele trei idei. Pentru că nu există un asemenea 

„model unitar”$5, se impune sa analizam in parte caracterul 
regulativ al fiecarei idei speciale din CRP. 


Ideea regulativa de suflet 


Intr-un capitol anterior ne-am ocupat cu deductia metafizi- 
ca a ideii de suflet, care reprezinta ideea de neconditionat a 
experientei interne. Daca consideram ca acestei idei li cores- 
punde in mod real un obiect suprasensibil si anume sufle- 
tul nostru etern de forma unei substante ganditoare, atunci 
comitem un paralogism transcendental, o clasa a aparentei 
transcendentale. Dar ca si in cazul celorlalte idei speciale, 
celei de suflet ii revine si un rol pozitiv pentru cunoastere 
constand in functia ei regulativa. 

Rolul regulativ al ideii de suflet se poate intelege mai bine 
prin evidentierea tipului de psihologie in care aceasta isi in- 
deplineste functia ei pozitiva. Critica pe care o aduce Kant 
psihologiei rationale, ramurä a metafizicii speculative, indica 
ruptura cu acest gen de preocupare pseudostiintifica. In Ana- 
litica transcendentalä Kant distingea intre aperceptia pura, 
acel „eu gändesc” care insoteste toate reprezentarile confe- 
rindu-le unitate sinteticä, si eul empiric cunoscut ca fenomen 
prin experienta internä. Psihologia rationalä se dorea o stiin- 
ta pura fara nici o imixtiune empirica. De aceea obiectul ei ar 
trebui sa fie constiinta pura de sine care este identica cu aper- 
ceptia pura. Dar aperceptia pura nu poate fi niciodata obiect 
al experientei deoarece reprezinta o conditie transcendentala 
a experientei obiective si a utilizarii categoriilor intelectului. 
Mai mult decat atat, aperceptia pura si experienta se implica 
reciproc astfel ca sesizarea lui „eu gandesc” in lipsa expe- 


65 Pascher, (1991), p.24 


74 


rientei — interne sau externe — este imposibila. Consecinta 
directa a acestui fapt este absurditatea teoretica a psihologiei 
rationale care are ca obiect de studiu eul pur desprins de ori- 
ce legatura cu domeniul empiric. ,,Daca incetam sa gandim 
unitatea transcendentală a aperceptiei pure în forma ei de con- 
ditie pura, adica daca incetam s-o consideram un obiect dat 
care exista in sine, atunci intram pe lunecusul dialecticii care 
va deveni cu fiecare pas mai dificil şi mai intortocheat”®. 
Pentru a fi stiintifica si a furniza cunostinte, psihologiei nu li 
ramane decat sa fie empirica, sa se refere la eul empiric care 
poate fi cunoscut prin experienta interna. Numai in acest fel 
psihologia satisface criteriul general de stiintificitate asa cum 
apare la Kant: stiinta se refera intotdeauna la experienta, sin- 
gura în măsură de a ne da obiecte care pot fi cunoscute“. 
Caracterul regulativ al ideii de suflet se referă deci la o știință 
particulară care începea să se contureze în epoca lui Kant: 
psihologia empirică. 

Ideea psihologică este ideea de eu simplu, de subiect ca 
substanță gânditoare. Ea nu provine din experiența internă 
deoarece aceasta nu poate spune nimic despre caracteristicile 
pe care le-ar avea substanța gânditoare. Drept urmare, ratiu- 
nea în loc să-și formeze un concept bazat pe experienţă, des- 
pre natura și esenţa sufletului, va apela la unitatea empirică a 
gândirii făcând din aceasta o idee a raţiunii despre subiectul 
gânditor ca substanță simplă, eternă, neschimbătoare, per- 
fect identică și existând în sine însăși (vezi A693/B711). 

Dar prin aceasta raţiunea nu are în vedere decât un prin- 
cipiu regulativ care facilitează explicarea sistematică a feno- 
menelor interne, considerându-le stări diferite ale uneia si 
aceleiași ființe personale și inteligente. Caracterul regulativ 

al ideii de suflet se manifesta sub doua aspecte. In primul 
rand aceasta idee previne imixtiunea legilor empirice referi- 
toare la fenomenele corporale ,,care sunt de cu totul alt fel, 
in explicarea celor ce tin doar de simtul intern” (A693/B711). 
Se previne astfel avansarea de ,,ipoteze aeriene despre crea- 
rea, distrugerea si palingeneza sufletelor” (idem), care n-ar 
face decat sa fräneze explicatiile stiintifice si empirice ale psi- 
hologiei, deplasand-o in domeniul amagitor al psihologiei 
rationale. 

In al doilea rand ideea de suflet are un rol regulativ im- 
portant in psihologie prin aceea ca ne determina sa conside- 
ram toate fenomenele, afectele si trairile „spiritului nostru” 
care formeaza experienta interna, ca si cand ar fi produse de 
o substanta simpla ce exista in mod permanent ca identita- 
te a propriei noastre persoane (vezi A672/B700). Ideea re- 
gulativa de eu simplu ne conduce investigarea spre un grad 
de unificare din ce in ce mai mare a fenomenelor psihice pe 
care psihologia empirica incearca sa le lege punandu-le sub 
incidenta legilor si schemelor ei teoretice. Demersul psiholo- 
giei este in permanenta insotit de ideea transcendentala de 
eu, cu toate că aceasta nu ne este dată in experienta™. „Prin 
aceasta ea nu are in vedere decat principii ale unitatii siste- 
matice in explicarea fenomenelor sufletesti, adica a considera 
toate determinärile ca apartinand unui subiect unitar, toate 
fortele atat cat este posibil ca fiind derivata dintr-o singura 
forta fundamentala unitara, toate schimbarile ca apartinand 
starilor uneia si aceleiasi fiinte imuabile si a-si imagina toate 
fenomenele spatiale ca fiind complet diferite de actele gan- 
dirii.” (A693/B711). Se observa ca principiul regulativ inles- 
neste „conectarea” fenomenelor psihice in legi empirice ale 

psihologiei si inaintarea catre legi psihologice din ce in ce 
mai generale. 

In textul citat mai sus intervine referitor la actele psihi- 
ce termenul de ,,forta fundamentala”. Demersul psihologic 
bazat pe experienta trebuie sa unifice tot mai multe feno- 
mene psihice ca si cand acestea ar deriva dintr-o singura for- 
ta psihica fundamentala. Kant introduce astfel o alta clasa 
de idei dar legate in acest caz de ideea speciala de suflet si 
de psihologia empirica. Este vorba de conceptele teoretice 
ale ratiunii cu ajutorul carora se formeaza teoriile stiintifi- 
ce. Un capitol ulterior este consacrat acestei clase de idei, 
de aceea capitolul de fata nu va analiza decat ideea de forta 
fundamentala in legatura cu conotatiile ei psihologice. Astfel 
ideea de Grundkraft care sintetizeaza tot mai mult diferitele 
fenomene ale vietii sufletesti nu asigura decat o unitate lor 
rationala si ipotetica. Pascher considera ca termenul kantian 
de Grundkraft este echivalentul ipotezei teoretice sau al con- 
ceptului teoretic din cadrul unei teorii empirice a psihologiei 
aşa cum o întâlnim în prezent®. Ideea de forță fundamentală 
a fost introdusă de Kant pentru constituirea unei psihologii 
moderne. Psihologia din zilele noastre este „o ştiinţă a com- 
portamentului si a proceselor mentale” bazată pe observa- 
tie empirică. Ea elaborează și se întemeiază pe teorii psiholo- 
gice care sunt „seturi integrate de principii care organizează, 
explică şi prezic observaţia””!. Aceste teorii psihologice se 
referă la experienţă, sunt în corelaţie cu aceasta, dar nu pro- 
vin ele însele din experienţă. Putem spune în limbaj kantian 
că sunt produse ale raţiunii care orientează mersul intelec- 
tului în raport cu fenomenele psihice. Un rol asemănător îl 

are ideea de fortä psihica fundamentala. „Aceastä idee nu 
foloseşte explicarii evenimentelor ci a ordinii legilor”. In 
acest fel Kant realizeaza saltul de la explicarea stiintifica a 
legilor la modalitatea moderna de formare a teoriei. Concep- 
tele empirice referitoare la viata psihica nu sunt suficiente 
ci este nevoie de idei ale ratiunii pentru a ordona si unifica 
diversitatea regulilor intelectului cu ajutorul unui principiu 
sistematic”. Trebuie să precizăm însă, că unitatea asigurată 
de idei ale raţiunii precum „forța psihică fundamentală” nu 
este una reală, obiectivă ci una proiectată, problematică care 
nu poate fi dovedită pe cale empirică. „Iar dacă suntem ispi- 
titi de presiunile exercitate de idee, să asertăm în mod dog- 
matic existența unui obiect corespunzător acesteia, trecem 

dincolo de ceea ce este legitim” afundandu-ne in aparența 


transcendentalä. 


Ideea regulativa de lume 


Ideea de lume reprezinta al doilea tip de concept al necon- 
ditionatului produs de ratiune. Aceasta idee se refera la to- 
talitatea fenomenelor empirice, singura in masura de a fi 
neconditionata. Fenomenele particulare sunt intotdeauna 
conditionate; categoria cauzalitatii face ca fiecare fenomen 
empiric sa fie o parte a unui lant cauzal. Nu existä nici o veri- 
ga a unui asemenea lant care sa fie neconditionata. Ideea de 
lume este de aceea identica cu ideea de totalitate a fenomene- 
lor. Dar spre deosebire de fenomenele particulare care sunt 

date prin sensibilitate, ideea de totalitate a sintezei empirice 
nu este la randul ei empirica, nu contine nimic care sa ne fie 
dat prin simturi. 

Pentru a accentua caracterul neempiric al ideii de lume 
Kant face presupozitii extreme (vezi A477-485/B505-513). 
Sa presupunem ca intreaga natura este accesibila simturilor 
şi nici un detaliu nu ar putea să rămână ascuns intuitiilor 
noastre sensibile. Nici in aceasta situatie imaginara nu am 
avea vreo experienta a obiectului ideii cosmologice. Orice in- 
tuitie sensibila este conditionata de formele a priori ale sen- 
sibilitatii, spatiul si timpul. Totalitatea intuitilor presupusa 
anterior nu ne aduce inca neconditionatul deoarece fiecare 
intuitie in parte este conditionata de formele ei pure. In con- 
secinta un fenomen nu poate fi explicat decät in contextul 
conditiilor sale explicative — spatiul si timpul - si niciodatä 
ca un tot absolut deoarece asa ceva nu poate fi intuit. 

Daca totalitatea conditiilor fenomenelor nu este accesi- 
bila intuitiei sensibile nu trebuie sa consideram ca acesteia 
i-ar corespunde un lucru in sine. Dimpotriva, se poate tinde 
catre o totalitate a conditiilor unui fenomen doar daca abor- 
dam totalitatea insäsi ca pe un fenomen, deoarece tot ceea ce 
este cauza a unui fenomen nu poate fi decat fenomen, ambe- 
le supunändu-se aceleiasi categorii ale intelectului (cauzali- 
tatea) si acelorasi forme ale intuitiei sensibile. Nu inseamna 
insa ca ideea cosmologica isi pierde sensul si valabilitatea: 
pentru a nu aluneca pe terenul controversat al antinomiilor 
cosmologice nu trebuie sa gandim totalitatea conditiilor unui 
fenomen ca pe un obiect real ci doar ca pe o problema, o ce- 
rinta pentru activitatea intelectului. Astfel intelectul, atunci 
cand vrea sa explice un fenomen, este nevoit sa porneasca 
si sa continue regresul spre conditiile unui anumit conditi- 
onat, conform cerintei de totalitate si de completitudine a 
ideii cosmologice (vezi A509/B537). In lumea fenomenelor 

conditionate de structurile spatio-temporale, orice conditie a 
unui fenomen este si ea conditionata, tocmai pentru ca aces- 
te obiecte-fenomene nu sunt lucruri in sine ci doar reprezen- 
tari empirice, conditionate de formele sensibilitatii. De aceea 
cerinta de a inainta spre conditiile unui fenomen, impusa de 
ideea cosmologica, nu permite oprirea la un anumit feno- 
men (intru-n anumit moment al cercetarii empirice) pentru 
a-l considera necondiţionat (A509-511/B537-539). 

Kant considera ca este necesarä o delimitare suplimentara 
a ideii cosmologice. Pentru aceasta filosoful va preciza ceea 
ce nu este ideea cosmologica (vezi A509/B537). In primul 
rand ea nu este un principiu al posibilitätii experientei si al 
cunoasterii empirice. Rolul ei nu trebuie confundat cu cel al 
structurilor sensibilitatii. In al doilea rand nu trebuie con- 
fundata cu categoriile intelectului, a caror utilizare se referä 
strict la domeniul empiric. In al treilea rand Kant particulari- 
zeaza o teză valabilă pentru toate ideile speciale ale raţiunii: 
ideea cosmologică nu este un principiu constitutiv „menit să 
extindă conceptul de lume sensibilă dincolo de orice experi- 
enta posibilă” (idem) si căruia i-ar corespunde un obiect în 
sine, dat înainte de orice experienţă. 

În antiteză cu caracterul neconstitutiv al ideii cosmologice 
Kant evidenţiază funcţia ei specifică, cea regulativă. Aceasta 
constă în „continuarea și extinderea cât mai mult posibil a 
experienţei” având drept consecinţă relativizarea oricărei li- 
mite empirice, faptul că „nici o limită empirică nu trebuie să 
aibă valabilitate absolută” (A509/B537). Ideea cosmologică 
este deci un principiu postulat de rațiune care are valoarea 
unei reguli în cadrul cercetării și explicării fenomenelor na- 
turii. Explicaţia în științele naturii este un proces prin care 
„un fenomen este dedus pe cale logică din legi generale ale 

75. Pentru 


naturii si din conditii particulare determinate” 
Kant demersul stiintelor naturii se baza pe evidentierea co- 
nexiunilor cauzale dintre feluritele fenomene. Astfel stiintele 
naturii stateau sub incidenta constitutivä a categoriei de cau- 
zalitate. A explica un fenomen in sfera stiintelor empirice nu 
insemna decat gasirea unui alt fenomen care ar putea fi cau- 
za primului, sau incadrarea fenomenului studiat intr-o lege 
generala a naturii. 

in acest demers al cercetarii si explicatiei stiintifice ideea 
cosmologica se manifesta ca o calauza, ca o regula. Ea nu 
ne permite să oprim investigația asupra unui fenomen și să-l 
consideram cauză primă necondiționată a tuturor fenomene- 
lor. În regresul empiric nu poate să apără nici o experiență 
a unei limite absolute a experienţei, adică nu poate fi întâl- 
nită o condiţie în sine care să fie necondiționată empiric. O 
asemenea experienţă a unei limite a experienţei adică a unei 
condiţii empirice necondiționate nu ne poate fi dată. Dacă ar 
exista o asemenea limită, ne spune Kant, atunci ea ar trebui 
să limiteze experiența prin ceva care nu este la rândul său ex- 
perienta, adică prin neant sau prin vid. Ori așa ceva nu este 
posibil (vezi A516-518/B444-446). Întotdeauna o condiţie a 
unui fenomen empiric este la rândul ei empirică și conditio- 
nată de o altă condiţie empirică. „Nu lucrurile în sine ne sunt 
date ca și condiţii ale fenomenelor, ci doar fenomene ne sunt 
date în regres ca si condiţii ale lor” (A514/B542) 

Dacă considerăm ideea cosmologică o expresie a aserti- 
unii că lumea este o totalitate închisă de fenomene, o serie 
completă care poate să ne fie dată, atunci ea se manifestă în 
mod antinomic acţionând ca o „frână în calea stiintei”’®. Dar 
dacă consideram asertiunea opusă, ca lumea este o serie in- 

81 


definita de evenimente, ideea cosmologica stimuleaza mintea 
sa continue neincetat regresul in lantul cauzal al fenomene- 
lor. „Ideea cosmologica nu ne spune ce anume vom gäsi prin 
cercetarea stiintifica. Ea este un stimul, un principiu euristic 
care ne face nemultumiti de perceptiile noastre actuale si ne 
îndeamnă să continuăm indefinit unificarea științifică a feno- 
menelor naturii prin legi cauzale”’”. 

In concluzie, putem spune că ideea cosmologică asigu- 
ră căutarea condițiilor complete ale fenomenelor naturii. În 
funcţionarea ei regulativă ideea ne ghidează modul de cerce- 
tare a condiţiilor fenomenelor. Astfel orice explicaţie a feno- 
menelor trebuie să se facă ca și când seria condiţiilor acestora 
ar fi infinită (vezi A685/B713). Cercetarea fenomenelor nu 
trebuie niciodată privită ca fiind încheiată și completă. Tre- 
buie să considerăm serile cauzale din care fac parte fenome- 
nele fi infinite și lipsite de vreun termen prim sau ultim (vezi 
A672/B700). De aceea principiul regulativ exprimă cerința 
„ca oricât de departe aşi fi ajuns în seria ascendentă” tre- 
buie să întreb de fiecare dată de un termen cu un grad mai 
înalt, fie că acesta îmi este cunoscut prin experienţă fie că 
nu” (A517/B545). Prin aceasta ideea cosmologică devine un 
imbold permanent pentru cunoașterea științifică. 


Ideea regulativă de Dumnezeu 


Ideea de Dumnezeu este importantă nu numai ca postulat 
al vieţii morale ci și pentru cunoașterea și progresul științific 
fiind „un ajutor pentru investigarea sistematică a naturii”79. 


Pe parcursul întregii sale opere Kant înțelege conceptul de 


77 Copleston, Fr., (1964), p.95 

Dumnezeu ca pe o „chintesentä a intregii realități”, ca sin- 
gura ființă care poate să se determine complet pe sine însăși. 
De aceea numai ideea de Dumnezeu, folosită în modul ei 
propriu, poate asigura avansarea si unificarea superioară a 
cunoștințelor intelectului. 

Ideea teologică conţine „o presupozitie relativă a unei fi- 
inte rationale, cauza unică și autosuficienta a tuturor seriilor 
cauzale” (A685/B713). Datorită acestui concept al raţiunii 
toate fenomenele particulare și tot ceea ce este în legătură 
cu experienţa posibilă poate fi privit ca si când ar constitui o 
unitate absolută, ca și când toate fenomenele, lumea sensibilă 
însăși, ar avea o cauză supremă în afara lor iar această cauză 
ar fi o rațiune independentă, autonomă, originară și creativă. 
Această idee de ființă supremă ne permite să obţinem o uni- 
tate superioară a fenomenelor lumii, nu prin deducerea or- 
dinii lumii din ideea de Dumnezeu ci printr-o regulă pe care 
o exercită asupra funcționarii intelectului (vezi A673/B701). 
De aici rezultă și caracterul regulativ al ideii de Dumnezeu. 

Preocupat de arhitectonica sistemelor filosofice dar și 
de construcția riguroasă a propriului sistem, Kant încearcă 
să impună acest caracter sistematic-unitar cercetării și teo- 
riilor științifice. De aceea putem admite că filosoful „duce 
mai departe concepţia lui Chr. Wolff despre experiență ca 


”81 cu toate că modul 


unitate aflată în conexiuni sistematice 
în care se realizează această unitate este fundamental diferit 
de cel al metafizicii școlare. Atât ideea psihologică cât și cea 
cosmologică asigură caracterul sistematic și unitatea cunoş- 
tintelor intelectului. Dar folosirea regulativa a ideii de Dum- 
nezeu conduce cunoașterea naturii (obţinută prin intelect) la 


o noua formă de sinteză și de unitate. Aceasta se realizează 

atunci cand ,,conectam lucrurile lumii dupa legi teleologice” 
(A686/B714), ca si cand ele ar fi fost concepute de o ratiune 
superioara in vederea unui anumit scop, pentru a indeplini o 
anume functie planuita. 

Pentru a intelege mai bine functia regulativa a ideii de 
Dumnezeu putem sa ne raportam la Critica facultätii de ju- 
decare care dezvoltă gândurile teleologice din Critica rațiunii 
pure. Astfel, dacă legile generale ale naturii sunt prescrise de 
intelect, legile empirice particulare, pentru a deveni inteligi- 
bile trebuie privite ca și când ar reprezenta o unitate, ca și 
cand un alt intelect, o rațiune superioară le-ar prescrie pen- 
tru a da cunoașterii noastre un sistem al experienţei, sistem 
care să cuprindă pe lângă legile generale ale naturii și pe cele 
particulare. Dar acest intelect nu este un existent în sine ci 
o idee pe care, în cazul Criticii facultăţii de judecare, nu rati- 
unea ci facultatea de judecare o prescrie ca lege a propriei 
funcţionari reflexive. Această idee se referă la forma obiecte- 
lor naturii, adică la subordonarea lor fată de legi empirice, 
indicând astfel o finalitate, o teleologie a naturii. În acord cu 
această finalitate natura apare ca și când un intelect superior 
ar fi temeiul legilor ei empirice particulare. Dar finalitatea nu 
reprezintă un scop real al naturii ci este un concept a priori 
provenind din facultatea de judecare, un principiu transcen- 
dental care reprezintă condiţia formală care face ca obiectele 
şi legile empirice particulare să primească unitatea necesa- 
ră pentru a deveni obiecte ale cunoașterii, pentru a deveni 
inteligibile“. Numai în acest fel natura cu multiplicitatea si 
eterogenitatea infinită a legilor sale empirice poate deveni un 
sistem de legi empirice, condiţie ca aceasta să fie înțeleasă de 
intelect. 


82 Kant, I., Kritik der Urteilskraft, in Immanuel Kants Werke, Band II, 
Weichert Verlagsbuchhandlung, Berlin, 1920, Einleitung, paragra- 
ful V 

In Critica rațiunii pure unitatea sistematică teleologica 
este asigurata de ideea de Dumnezeu, care se origineaza in 
ratiune nu in facultatea de judecare. In ambele Critici apa- 
re insa ideea unui intelect superior care aduce natura intr-o 
unitate sistematica teleologica. Sensul finalitatii este de ase- 
menea identic in ambele Critici: putem intelege experienta 
sistematica a particularului numai daca acceptam ca ratiunea 
introduce o unitate teleologică în cunoașterea intelectului, 
dar nu printr-o schemă a intelectului ci printr-o idee a rati- 
unii. Unitatea teleologică a naturii neputând fi gândită fără 
un principiu unificator, trebuie să o acceptăm în ideea inte- 
ligentei supreme care nu este determinată ca și conţinut ci 
„reprezintă o condiţie formală pentru a putea explica felul în 
care contingenta fenomenelor particulare poate fi sintetiza- 
tă într-o experiență unitară”8%. De aceea ideea de Dumnezeu 
umple un gol în demersul întemeietor kantian în ceea ce pri- 
veste posibilitatea experienţei lucrurilor si a evenimentelor 
singulare contingente. „Acceptarea unei forme a fenomene- 
lor particulare ale naturii și ideea unei cauze inteligibile a 
realităţii trebuie, în accepţia Criticii rațiunii pure, să umple 
această prăpastie. În acest sens, ideea de Dumnezeu este în 
Dialectica transcendentală condiţia formală a gândirii”**. 

Unitatea naturii implicată de ideea de Dumnezeu, este un 
„postulat metodologic”? 
terului sistematic din științele naturii. „Trebuie să postuläm, 


, condiţia de inteligibilitate a carac- 


atunci cand practicam stiintele naturii, ca fenomenele pot fi 
reprezentate prin explicatii legice si ipoteze de ordin superi- 
or”®®, Funcţia regulativa a ideii de Dumnezeu este esențială 
în acest sens. Numai cu ajutorul ei natura poate fi concepută 

ca un sistem inteligibil sporindu-se astfel eficienta si carac- 
terul sistematic al cunoasterii intelectului. „Ideea de natura 
ca opera a unui creator inteligent implica ideea de natura 
ca sistem inteligibil. Aceasta presupozitie este un imbold 
pentru cercetarea stiintifica. In acest fel ideea transcenden- 
tala a unei fiinte supreme poate avea o utilizare regulativa si 
imanenta”®’. 

Presupunand caracterul teleologic al fenomenelor parti- 
culare, chiar si in cazul in am care gresi, functia regulativa a 
ideii de Dumnezeu indeplineste un rol pozitiv: ne conduce 
spre descoperirea unor noi si interesante conexiuni ale feno- 
menelor. In acest caz ideea indeplineste un rol euristic care 
duce la ,,cresterea” cunoasterii stiintifice. Dar rolul regulativ 
al ideii este intarit de imposibilitatea noastra de a demonstra 
lipsa unei teleologii in natura. Mai mult decät atät, explica- 
rea naturii care se foloseste de ideea de finalitate este mai 
productiva si mai eficienta decat cea care desconsidera aceas- 
ta idee atat de fireasca. 

Daca consideram insa ca ideea de Dumnezeu care ca prin- 
cipiu regulativ ne indeamna „sa conectam lucrurile dupa legi 
teleologice in vederea obtinerii unitatii sistematice maxime” 
(A687/B715) este constitutiva si nesocotim limitele impuse 
de utilizarea ei regulativa suntem atrasi in planul aparentei 
transcendentale. Doua sunt erorile care pot apärea si pe care 
le aminteste Kant: „ratiunea lenesä” (A690/B718) si „ratiu- 
nea perversä” (A694/B722). 

Ratiunea lenesa este acea eroare in principiul functiona- 
rii rațiunii, care considera „că cercetarea naturii, indiferent 
de punctul în care ar fi ajuns, este completă și prin urmare 
raţiunea se poate odihni ca si când activitatea acesteia ar fi 
încheiată” (A690/B718). Omul care se lasă condus de un ase- 

menea principiu este denumit de Kant „spiritualist dogma- 
tic” (idem). Acest tip de om nu este specific numai pentru 
ideea de Dumnezeu, el apare, dar nu la fel de pregnant si in 
cazul ideii psihologice. Dar consecintele sunt mai neplacute 
in cazul „ideii noastre despre o fiinta supremä si a teleolo- 
giei naturii (fizicoteleologie) care se intemeiaza pe aceasta” 
(idem). Orice urma de finalitate din natura, care de multe 
ori este rodul unor scopuri impuse de propriile noastre as- 
teptari, este folosita de spiritualistul dogmatic ,,pentru a face 
din cercetarea cauzelor o indeletnicire comodä” (idem). Ast- 
fel cauzele fenomenelor naturii nu mai sunt căutate in „legile 
generale ale mecanismului materiei” (idem) ci se face saltul 
nepermis la inteligența supremă „pentru a privi sfortarile ra- 
tiunii drept în întregime încheiate” (idem). 

Ideea regulativă de Dumnezeu nu ne da nici un indiciu 
că acesta ar fi modul ei propriu de utilizare. Eroarea rațiunii 
leneșe poate fi însă evitată. Pentru aceasta trebuie să ne ab- 
ţinem de a mai considera că doar anumite fenomene special 
alese de noi ar avea finalitate, ci trebuie să considerăm că ide- 
ea de finalitate este generală. Astfel o putem utiliza regulativ 
în vederea obţinerii unităţii sistematice în explicarea naturii. 
În conformitate cu ideea de Dumnezeu natura în totalitatea 
ei este considerată ca având o „finalitate după legi genera- 
le” (A692/B720), iar scopurile particulare nu fac decât să o 
ilustreze, să se subordoneze acesteia. Dar unitatea sistema- 
tică teleologică nu trebuie determinată înaintea cercetărilor 
empirice. Ea reprezintă o așteptare, un orizont interogativ in 
care trebuie cuprinse cercetările științifice ale naturii. Ajutan- 
du-ne cu ideea regulativă de Dumnezeu noi căutam explica- 
rea conexiunilor fenomenelor în acord cu legile generale ale 
naturii. 

Al doilea caz de eroare în principiul funcționarii raţiunii 
este denumită de Kant „raţiunea perversă”: în loc de a ne 

folosi regulativ de ideea teologica pentru obtinerea unitatii 
sistematice maxime, dupa legi generale noi ipostaziem acest 
principiu consideränd ca acelui concept de inteligenta supre- 
ma ii corespunde o entitate reala careia i se confera caracte- 
ristici antropomorfe „iar apoi naturii i se impun scopuri cu 
forța si pe cale dictatorială, în loc de a le căuta, asa cum este 
corect, pe calea cercetărilor fizice” (A692/B720). O conse- 
cinta a acestui exces teoretic este de fapt anularea unităţii 
sistematice a naturii deoarece aceasta nu mai decurge din 
legi generale ci dintr-o „ființă ordonatoare supremă” (A694/ 
B722), din ipostazierea ideii de Dumnezeu, ipostaziere care 
este pentru natura lucrurilor complet străină și întâmplătoa- 
re neputând fi cunoscută din legile generale ale acesteia. Fi- 
nalitatea naturii nu trebuie dedusă din ideea de Dumnezeu, 
deoarece astfel am confunda un principiu regulativ cu unul 
constitutiv. 

Acest al doilea tip de eroare ne conduce la problema le- 
gată de justificarea ideii de Dumnezeu. Unitatea sistematică 
a cunoștințelor este „fundamentul posibilității utilizării ma- 
ximale a raţiunii umane” (A694/B722). Dar ideea de Dum- 
nezeu, de inteligență supremă este legată în mod originar 
de fiintarea raţiunii însăși, ea este „indispensabil legată de 
însăși esența raţiunii noastre” (idem). Din acest motiv ideea 
de Dumnezeu este o ipoteză transcendentală a funcţionării 
rațiunii: trebuie să presupunem că unitatea sistematică a ra- 
tiunii are valabilitate obiectivă. Tocmai aceasta idee este legi- 
feratoare pentru noi şi de aceea este foarte natural ca noi să 
acceptăm o rațiune legiferatoare (intellectus arhetipus) care 
i-ar corespunde”, „deoarece lumea este o sursă de fenomene; 
trebuie deci ca aceasta să aibă un fundament transcenden- 
tal adică unul care poate fi gândit doar de rațiunea pură” 
(A695/B723). Dar orice întrebare care se referă la ideea de 
Dumnezeu prin prisma categoriilor intelectului (de substan- 

ta, realitate, etc.) este nelegitima deoarece ideea de Dumne- 
zeu nu se refera la vreo entitate diferita de lume si situata in 
afara ei, ci este un principiu regulativ. Unitatea sistematica 
pe care o cere acest principiu nu poate fi indeplinita decat 
„prin mijlocirea unei scheme a acesteia, adica a unei inteli- 
gente supreme” (A697/B725). Nu poate fi stabilit care este in 
sine temeiul acestui principiu regulativ al ordinii sistematice 
a lumii. De aceea suntem obligati de functionarea ratiunii 
să presupunem un creator al lumii, înțelept si atotputernic, 
fără ca prin aceasta să extindem cunoașterea dincolo de ex- 
perienta posibilă. „Deoarece aceasta este doar un obiect tran- 
scendental” (idem), ceva despre care nu ne putem forma nici 
un concept, dar pe care trebuie să-l presupunem atunci când 
studiem natura „in relaţie cu ordinea sistematică și teleologi- 
că a construcţiei lumii”. „Această idee este complet înteme- 
iată în ceea ce privește utilizarea raţiunii noastre referitoare 
la lume” (idem). 

FUNDAMENTELE RATIONALE 
ALE FORMARII STIINTEI 
SI CERCETARII STIINTIFICE 


Utilizarea ipotetica a ratiunii 


O distinctie kantiana importanta de care depinde intelege- 
rea celorlalte doua clase de idei este cea dintre folosirea apo- 
dictica si cea ipotetica a ratiunii (vezi A639/B667). Putem 
spune ca aceasta distinctie evidentiaza doua moduri de lu- 
cru diferite ale ratiunii. In utilizarea apodictica ne este dat 
un concept general neindoielnic iar ratiunea deduce in mod 
necesar un caz particular al acestuia. Utilizarea aceasta este 
caracteristica pentru logica formala corespunzand deductiei 
silogistice. Pentru teoria ideilor este relevant celalalt mod de 
lucru, cel ipotetic. In cazul din urma universalul nu repre- 
zinta o certitudine apodictica fiind doar problematic, adica 
fiind acceptat doar ca idee. Particularul însă este o cunostin- 
ta a intelectului, certa si obiectiva. In utilizarea ipotetica se 
examineaza daca mai multe cazuri particulare sau cunostinte 
adevarate pot fi deduse dintr-un universal care este instituit 
doar ca ipoteza, ca idee a ratiunii. Daca in urma examinarii 
se constata ca toate cazurile particulare — inclusiv cele care 
nu ne sunt date — par a decurge din aceasta idee sau regu- 
la a ratiunii, atunci se poate conchide asupra universalitatii 
acesteia. 

Utilizarea ipotetica a ratiunii nu este constitutiva, deoa- 
rece adevarul regulii generale acceptate ca ipoteza nu decur- 

ge cu necesitate logica, ci este regulativa, avand rolul de a 
asigura pe cat posibil unitatea cunostintelor particulare ale 
intelectului (vezi A639/B667). Dar unitatea pe care ideea o 
asigura cunostintelor multiple nu este absoluta si obiectiv 
adevarata, ci doar o unitate ipotetica, o „unitate proiectata” 
(idem) care serveste drept principiu al sistemicitatii si al co- 
nexiunii cunostintelor particulare. Toate cazurile particula- 
re date, dar si alte cazuri particulare despre care nu se stie 
nimic cert, pot fi considerate ca derivand din una si aceiasi 
ipoteza — astfel se obtine caracterul sistematic al cunostinte- 
lor respective. Ipoteza fiind generala, confera multiplicitatii 
cunostintelor particulare unitate. Este vorba de o unitate a 
ratiunii, o idee care nu provine din sfera experientei. De ace- 
ea unitatea rationala a cunostintelor intelectului trebuie sa 
fie „un principiu logic, menit sa ajute intelectul prin idei, 
acolo unde acesta nu se mai descurca cu regulile sale, si in 
acelasi timp sa confere regulilor sale unitate sub un princi- 
piu (sistematic) si prin aceasta sa extinda conexiunile atat 
cat este posibil” (A648/B676). 

Atät ideile sistematicii cat si ideile de tipul constructelor 
teoretice tin de utilizarea ipoteticä a ratiunii. De aceea in pa- 
ragrafele urmatoare, care trateaza aceste doua clase de idei, 
se va evidentia modul particular de utilizare ipoteticä a rati- 
unii in cele douä situatii. Acest gen de utilizare fundamen- 
teaza rolul regulativ al ideilor respective, fiind indispensabil 
pentru cercetare si pentru formarea teoriilor stiintifice. 


Ideile sistemicitatii 


Ideile sistemicitatii reprezinta o clasa distincta de cea a ide- 
ilor „speciale” (psihologica, cosmologica, teologica). Spre 
deosebire de acestea din urmă, care au o importanță majo- 

ra în etică, fiind postulate necesare ale vieții morale, ideile 
sistemicitatii nu au nici un fel de relevanţă etică si nu pot fi 
obiect al credinţei morale. Utilizarea lor este strict limitată 
la domeniul cercetării si al cunoașterii științifice. Rolul lor 
este pur regulativ. Ele nu furnizează nici un fel de informaţii, 
nici măcar cu valoare practică, deosebindu-se de ideile spe- 
ciale ale rațiunii, care „ne dau informaţii despre realitate, cel 
puţin în relaţie cu ființele umane, pe care nu le-am putea ob- 
tine pe altă cale, cu toate ca aceasta informatie nu este prea 
clara si nu poate fi demonstrata ca adevarata in sensul mai 
restrans al cuvantului, fiind suficienta doar pentru a intemeia 
credinta””®. 

Datorita ideii de Dumnezeu noi putem considera natura 
ca un sistem inteligibil, iar stiintele naturii capata un caracter 
sistematic. Dar daca avem o asemenea ordine ca idee a ratiu- 
nii, atunci acestui concept de sistem trebuie sa-i corespunda 
o ordine logica a conceptelor intelectului. „O asemenea or- 
dine are nevoie pentru constituirea ei de principii logice de 
ordonare”®®. Putem spune că ideile sistemicitätii reprezintă 
tocmai aceste principii logice de ordonare a conceptelor inte- 
lectului. Menirea lor este „concretizarea din punct de vedere 


formal”% 


a ideii unei naturi ca sistem inteligibil. Dar pe lân- 
ga funcţia de ordonare logică a conceptelor intelectului, ide- 
ile mai îndeplinesc funcţia de „principii de cercetare ale cu- 


noasterii științifice”?! 


, care conduc cunoașterea intelectului 
spre completitudine, conferind acesteia unitate sistematică si 
diversitate maximă. Dar această diversitate și ordine introdu- 
să nu este una reală ci una ipotetică, înfăptuită de rațiune. 


De aceea, atunci când se folosesc aceste idei în practica de 

cercetare stiintifica, ca mijloace pentru elaborarea unei teorii 
stiintifice sistematice si coerente, trebuie sa fim constienti ca 
ratiunea se afla in modul ei ipotetic de functionare si ca avem 
de-a face cu idei rationale, nu cu obiecte reale. 

Unitatea, ordinea si diversitatea maxima a cunostintelor 
intelectului este asigurata de cele trei idei ale ratiunii care 
impun cercetarii intelectului tendinte diferite. Aceste idei 
ale sistemicitatii sunt următoarele: ideea omogenitatii, ideea 
specificitätii și ideea continuității. Le vom analiza pe rând în 
cele ce urmează. 

Ideea omogenitatii este „un principiu al identității 
(Gleichartigkeit) multiplului sub genuri superioare” (A657/ 
B685). În conformitate cu acest principiu se presupune că în 
multiplul experienței posibile există o identitate a speciilor. 
Fără această identitate ipotetică nu ar fi posibile conceptele 
empirice — conceptele fiind forme de unificare a obiectelor 
prin raportare la o notă comună, la o caracteristică identică 
pentru toate obiectele din clasa respectivă — și în consecință 
nu s-ar mai putea vorbi de experienţă și de cunoaștere. 

Stiinta autentică isi completează latura experimentală cu 
una teoretică încercând să unifice cazurile empirice observa- 
te, în concepte și în legi din ce în ce mai generale care vor fi 
cuprinse la rândul lor în teorii generale adică în sisteme ex- 
plicative de relaţii şi de corespondențe. În acest demers cer- 
cetarea științifică si elaborarea teoretică a științei respective 
este călăuzită de ideea de omogenitate. Funcţia ei este pur re- 
gulativă, ea asigurând „unitatea maximă intr-un tot coerent 
(zusammenhängend) prin legi necesare”””. Sfera de acţiune 
a acestui principiu regulativ este intelectul: conceptele inte- 
lectului primesc o ordine logică care le ierarhizează conform 
unui grad crescând de generalitate. Dar această ordine este 

efectul utilizării ipotetice a raţiunii, fiind un principiu logic 
al funcţionării rațiunii și nu o „realitate” care poate fi întâlni- 
tă în natura (A652/B680). 

Multi filosofi si cercetători au făcut eroarea să considere 
această ordine ipotetică ca existând în mod real. Kant se ra- 
portează la sumedenia de cercetători și filosofi ai epocii sale 
care practicau diferite pseudostiinte. „Cu toate că este doar 
o idee, aceasta a fost căutată în toate timpurile cu atâta zel, 
încât s-a găsit mai degrabă un motiv de a le modera zelul de- 
cat de a-l atata”. Alchimistii căutau să reducă „toate sărurile 
la doua genuri principale dar, „nemulțumiți de aceasta au 
încercat să elimine până și această deosebire considerând-o 
doar „o varietate sau o manifestare diferită a uneia si acele- 
iaşi substanțe primordiale” (A645/B673). Kant caracterizea- 
ză aceste încercări drept „auto-amăgitoare” (A646/B674) Ele 
sunt un exemplu grăitor al ontologizării ideii de omogeni- 
tate și al cercetărilor zadarnice la care ne-ar putea supune o 
asemenea confuzie. 

Spre deosebire de ideea de omogenitate care căută unita- 
tea din ce în ce mai mare a conceptelor, ideea de specificitate 
imprimă cercetării științifice o tendinţă contrară: căutarea si 
accentuarea diferențelor dintre fenomene si obiecte. Ideea 
aceasta „limitează inclinarea spre unitate si impune diferenti- 
erea speciilor, inainte de a ne indrepta cu conceptul general 
spre indivizi” (A660/B688). Ideea de specificitate, ca prin- 
cipiu transcendental al rațiunii calauzeste știința in desco- 
perirea unor fenomene noi, in diversificarea si multiplicarea 
continua a obiectelor cunoasterii. Tendinta logica de a di- 
vide genurile in specii cu un grad din ce in ce mai mare de 
specificitate este de asemenea efectul acestei idei. Ratiunea 
indeamna cercetatorul sa nu se opreasca niciodata asupra 
unui fenomen si sa caute mereu aspecte noi, detalii din ce in 
ce mai nuantate. 

A treia idee a sistemicitatii este cea de continuitate. Ea 
reprezinta un fel de unificare a celorlalte doua tendinte ,,prin 
aceea ca prescrie identitatea acolo unde avem multiplicita- 
tea maxima, asiguränd trecerea treptata de la o specie la o 
alta specie care indica o inrudire a diferitelor ramuri, in ma- 
sura in care acestea provin dintr-un trunchi comun” (A660/ 
B688). Ideea are ca efect amplificarea conexiunii sistematice 
a conceptelor intelectului prin aceea ca de la un concept al 
intelectului sa nu se poata trece la altul de ordin superior 
decat parcurgand toate conceptele intermediare. Numai in 
acest fel ierarhiile conceptuale si sistemele teoretice cores- 
punzatoare nu prezinta discontinuitati. 

Ca si pentru celelalte idei, Kant ne atentioneaza ca trece- 
rea graduală de la o specie la alta de fenomene este o cerință 
a raţiuni, un principiu regulativ de ordonare a conceptelor 
intelectului și nu ceva care ne este dat în mod real. De aceea 
nu ne este permisă ipostazierea acestei idei, transformarea ei 
într-un principiu ontologic, într-o caracteristică a existenţei. 
Un exemplu de teorie care nu a ţinut seama de avertismentul 
kantian este teoria darwinistă a evoluţiei speciilor, teorie care 
este foarte răspândită în curentele de gândire neodarwiniste 
contemporane. Această teorie a folosit drept ideologie de le- 
gitimare a materialismului marxist în biologia și antropolo- 
gia practicată în regimurile totalitare de orientare comunistă 
apuse la sfârșitul anilor 60. Vom examina cum se comportă 
această teorie atunci când este supusă unei critici transcen- 
dentale de pe poziții kantiene. Epistemologia kantiană a 
fost nu a fost aplicată sau a fost neglijată în mod deliberat 
în cazul darwinismului. Ontologizând ideea de continuita- 
te teoria evoluționistă „dădea de înţeles că dovezile fosile 
complete aveau să arate o succesiune de organisme care să 
reflecte o transformare progresivă si continuă în decursul a 

lungi perioade de timp””, punctul suprem al acestui proces 
fiind specia umana. Nu numai ca evolutionismul a ipostaziat 
un principiu regulativ — care de altfel a fost foarte util in bi- 
ologie ducänd la descoperirea unui numär impresionant de 
specii biologice necunoscute si de fosile — dar incercarea de 
a dovedi pe cale empirica existenta reala a acestui principiu 
a fost urmata de esec. „Nu se cunosc forme de tranzitie intre 
principalele phylmus-uri (linii evolutive) ale animalelor sau 

ale plantelor”™*. Verigile care ar trebui să dovedească trecerea 


continua, evolutia fara salturi de la o specie la alta, lipsesc, 
între grupele majore de organisme existând un „mare gol”®. 
De aceea, o lucrare de prestigiu precum The New Evolution- 
ary Timetable recunoaște că „documentele fosile nu sprijină 
într-un mod convingător existenţa nici unui singur caz de 
formă de tranziţie de la o specie la alta”®®. 

Cele trei idei acţionează asupra conceptelor intelectului 
realizând o ordine logică a acestora. Dar de aici nu rezultă 
ca această ordine se înfăptuieşte în mod real în fenomenele 
naturii, că acestor principii ale ordinii logice le-ar corespun- 
de principii transcendentale. Cu toate acestea noi judecăm 
ca si când aceste idei s-ar regăsi în natură, ca și când ideile ar 
îndeplini o funcţie transcendentală. Funcţia logică a acestor 
idei nu poate avea sens decât atunci când le corespunde si 
o funcţie transcendentală. „Logica face abstracţie de funcţia 
de reprezentare a conceptelor, dar o ordine logică comple- 
tă a conceptelor nu poate avea sens decât dacă conceptele 
gândite în ordinea respectivă reprezintă în mod real fenome- 
nele naturii.” Criteriul dupa care aceste idei pot avea sens 

si semnificatie constä deci in supraordonarea ideilor ordona- 
toare prin principii transcendentale. Ideile care se manifesta 
ca principii ale ordinii logice ,,presupun un principiu tran- 
scendental, fara de care utilizarea intelectului in conformita- 
te cu prescriptia respectiva ar putea sa fie dusa doar in eroa- 
re, luând o cale chiar opusă celei din natura” (A661/B689). 
Dar Kant sesizează că ideile au ceva „ciudat”, „ele par a 
fi transcendentale” fiind în realitate „doar idei ale utilizării 
empirice a raţiunii” (A663/B691). Aceasta se poate observa și 
din faptul că nu avem nici un indiciu care să ne arate în mod 
corect cât de departe și după ce scară graduală să căutăm 
identitatea, diferența si continuitatea fenomenelor naturii. 
Nedeterminarea este o caracteristică a ideilor și nu a unor 
principii transcendentale. Ele călăuzesc utilizarea empirică 
a rațiunii doar „asimptotic” adică „aproximativ” (idem) spre 
cerințele de ordine și de completitudine impuse de idei. De 
aceea ideile sistemicitätii, „ca propoziţii sintetice a priori au 
valabilitate obiectivă dar nedeterminată și slujesc ca reguli 
ale experienţei posibile”. Ele pot fi folosite „cu mult succes 
ca principii euristice” (idem), dar o deducție transcendentala 
a acestora nu este posibilă. Pentru ca deductia transcenden- 
tală să poată fi dusă la capăt și ideile să fie legitimate ca prin- 
cipii transcendentale, ar trebui ca acestea „să înfăptuiască pe 
lângă ordinea logică a conceptelor și adecvarea fenomenelor 
naturii la concepte”*. Cele trei principii ale sistemicitatii nu 
provin din experiență. „Orice experienţă și orice sumă de 
experienţe este limitată; prin idei însă noi gândim o comple- 
titudine absolută, adică ceva nelimitat. În consecinţă ideile 
provin dintr-o facultate situată dincolo de intelectul mereu 
raportat la experiență, tocmai rațiunea.” Fiind idei ale rati- 

unii care se refera la ordinea conceptelor intelectului ele nu 
pot fi obiectul unei deductii transcendentale propriu-zise. 

Cu toate ca ideile sistemicitatii nu sunt principii transcen- 
dentale, ele au totusi valabilitate obiectiva. Dar aceasta nu 
este ca si in cazul categoriilor intelectului in raport cu obiec- 
tele experientei, ci este asemanatoare cu realitatea obiectiva 
ca principiu regulativ al ideilor speciale ale ratiunii. Ideile 
sistemicitatii, fiind principii regulative care afecteaza modul 
de functionare a intelectului, nu determina si nu conditio- 
neaza obiectele experientei, ci indica procedeul prin care uti- 
lizarea empirică a intelectului este „adusă pe cât posibil in 
concordanţă cu sine însuși” (A665/B693). 

Cele trei idei ale sistemicitatii nu provin din constituţia 
obiectului empiric ci izvorăsc dintr-un „interes al rațiunii 
în vederea unei anumite completitudini posibile a aceluiași 
obiect” (A665/B693). De aceea ele sunt maxime ale intere- 
sului obiectiv al raţiunii și folosesc în procesul cunoașterii 
şi cercetării științifice drept „maxime metodologice”'”. Din 
acest motiv nu se poate efectua nici un fel de deducție metafi- 
zică a ideilor sistemicitatii din tabele ale logicii. De asemenea 
ordinea logică a conceptelor nu poate fi niciodată complet 
atinsă în experiență deoarece corespunde interesului ratiu- 
nii pentru completitudinea și unitatea cunoașterii. „Această 
cerință poate fi concretizată ca maximă metodologică cu aju- 
torul principiului omogenitatii si al specificării, prin aceea 
că pe de o parte se încearcă avansarea cunoașterii naturii în 
domenii din ce în ce mai speciale, iar pe de altă parte siste- 
matizarea în teorii din ce în ce mai cuprinzătoare. Maxima 
continuității trebuie să asigure unitatea teoriei în privința 
multiplicitatii fenomenelor pe care aceasta le poate expli- 

ca.”1°! Conlucrarea celor trei maxime impune intelectului o 
triplă completitudine: unitatea, diversitatea și continuitatea 
cunoașterii sale, ca cerinţă a rațiunii care nu poate fi realizată 
doar prin intelect. 

Există două tipuri de erori pe care le putem face în ra- 
port cu ideile sistemicitatii. Prima ar consta in a considera 
aceste maxime ale rațiunii drept proprietăţii obiective ale na- 
turii. Eroarea ontologizării a fost discutată în parte pentru 
fiecare idee, alchimia și darwinismul fiind date ca exemple. 
O altă eroare importantă pe care ne-o indica Kant ar consta 
în absolutizarea unei singure tendinţe, a unei singure maxi- 
me metodologice. Se explică astfel polemicile care apar între 
oamenii de știință. Ele nu sunt efectul unor contradicții din 
obiectul de studiu (deoarece acesta este determinat obiectiv 
de categoriile intelectului), ci a unor dispoziţii psihologice 
diferite ale cercetătorilor individuali „care are drept conse- 
cinta separarea tipului de gândire” (A665/B652). Trebuie să 
fim conștienți că „in realitate raţiunea nu are decât un singur 
interes” (idem), impulsionarea cunoașterii și a progresului 
ştiinţei, iar acest interes nu se poate înfăptui decât prin con- 
lucrarea tendințelor contrare de cercetare. Doar pe această 
cale se poate atinge tripla completitudine amintită și se pot 
evita certurile interminabile dintre oamenii de știință. Prin 
paragrafele care se referă la polemica în discuţie, Dialectica 
transcendentală se evidenţiază și ca o epistemologie axată pe 
tipul de gândire al omului de știință, una dintre direcțiile 
epistemologiei contemporane. 

O. Hoffe consideră că teoria ideilor sistemicitatii se înscrie 
în seria contribuitilor din logica cercetării științifice inițiată 
de Fr. Bacon prin Novum Organum. Există însă o deosebire 
semnificativă între cei doi filosofi: „Kant nu formulează în 

Dialectica sa reguli rigide ale noii stiinte, ci principii generale 
de gandire, prin care cunoasterea realitatii aflata intr-o con- 
tinua inaintare, apare rationalä si plina de sens läsändu-i-se 
libertatea de a se mișca cu propriile ei forte.”'°” Aceste idei 
exprimä un scop spre care trebuie sä tindä oamenii de stiin- 
ta dar pe care nu il pot atinge niciodatä. „Ideile reamintesc 
stiintei de caracterul ei finit, adica de limitarea chiar si a cu- 
nostintelor celor mai recente, și in același timp de infinitatea 
ei datorata imposibilitätii ei principiale de a incheia procesul 


de cercetare.”'” 


Conceptele ratiunii si idei formative 
ale teoriilor stiintifice 


O altä clasä de idei care depind de functionarea ipoteticä 
a ratiunii sunt conceptele acesteia. Conceptele ratiunii sunt 
grupate de Kant sub denumirea de idee deoarece au propri- 
etätile esentiale pe care le contine definitia acestui termen. 
In primul ränd, ele nu provin din experientä in urma unor 
generalizäri inductive. Dar ceea ce le conferä statutul de idei 
este sursa lor — ratiunea — si domeniul lor de aplicare, func- 
tionarea intelectului. „Conceptele pure ale raţiunii se deose- 
besc formal de conceptele pure ale intelectului prin aceea ca 
nu se referă ca si cele din urmă la ordinea cunostintelor”™, 
adica la structurarea conceptelor intelectului. Fiind neempi- 
rice, a priori si referindu-se la ordinea cunostintelor aceasta 
clasa de concepte ale ratiunii primeste denumirea de idee, 
ilustrand modul ipotetic de functionare al ratiunii. Exemple 
ale unor asemenea concepte sunt: „apa pura”, „forta funda- 


102 Hoffe, (1983), p.167 
103 Hoffe, (1983), p.167 
104 Pascher, (1991), p.31 


101 


mentala”, „gravitatia” etc. Trebuie sa precizam ca aceste idei 
nu au toate aceeasi functie. 

Sa analizam mai intäi ideca de „apä pura” sau in general 
ideea de „substantä pura”. Acestea nu pot fi gäsite nicäieri in 
natura, ele nu exista in mod real ca obiecte. Valoarea lor este 
efectul folosirii ipotetice a ratiunii. Apa pura este cel mult 
un concept ipotetic al ratiunii. Dar acest concept si toate ce- 
lelalte conceptele din această clasă, îndeplinesc o funcţie re- 
gulativă: ele impun o anumită tendinţă în științele naturii și 
în cercetarea științifică. Astfel, pentru elaborarea unei teorii 
ştiinţifice nu se folosește conceptul empiric de apă sau de o 
anumită substanţă, ci un concept al rațiunii care are parame- 
trii și caracteristici ideale, impuse de o nevoie regulativă ra- 
tiunii. În constituirea unei teorii ştiinţifice rolul unor aseme- 
nea concepte este de a-i asigura o coerenţă și o sistematicitate 
superioară. Or aceasta nu poate fi atinsă prin utilizarea unor 
concepte empirice; este nevoie de concepte pure ale raţiunii, 
care se referă la stări de lucruri ideale — singurele care pot 
intra în compoziţia unei teorii. Un exemplu în acest sens este 
conceptul de gaz ideal utilizat în secolele următoare lui Kant 
pentru stabilirea teoretică a legilor gazului ideal. 

O importanță mai mare revine însă ideilor de tipul „for- 
tei fundamentale” și ,,gravitatiei”. Acestea nu numai că sunt 
constructe teoretice ca și cele amintite anterior, dar ele sunt 
indispensabile în formarea unei teorii ştiinţifice reprezentând 
fundamentele teoretice ale acesteia. Din acest motiv Pascher 
le denumește „concepte formatoare de teorie” (theoriebil- 
dende Begriffe). Valabilitatea unei teorii științifice nu poate 
fi definitiv verificată prin experienţă „deoarece pentru aceas- 
ta ar fi nevoie să verificăm toate enunturile ce decurg din 
aceasta”, De aceea teoriile științifice sunt constructe ipote- 


105 Pascher, (1991), p.25 


102 


tice, in limbaj kantian, rezultatul utilizarii ipotetice a ratiu- 
nii. In cadrul unor asemenea arhitectonici ipotetice se poate 
evidentia rolul ideilor precum celei de „fortä fundamentalä”. 

Conceptele amintite mai sus pot fi deosebite de ideile spe- 
ciale ale raţiunii prin aceea că aparţin utilizării ipotetice a 
rațiunii. Ele formează teoriile științifice dar sensul și semnifi- 
catia lor nu există decât în interiorul unei teorii „făcând po- 


106 siste- 


sibilă sistematizarea diferitelor explicaţii ale legilor” 
matizând și „unificând în același timp diversitatea regulilor 
intelectului sub un principiu” (A648/B676). Folosindu-se de 
conceptul de forță fundamentală Kant ilustrează utilizarea 
ipotetică a raţiunii. Conform tendinței rațiunii se încearcă 
reducerea diferitelor tipuri de forte, pe baza caracteristicilor 
lor comune, la o forță mai generală pe care Kant o denumes- 
te „forță fundamentală comparativă”. „Forţele fundamentale 
comparative trebuiesc comparate unele cu altele, astfel ca, 
în vederea descoperirii unităţii lor, să le subordonam unei 
singure forte fundamentale radicale, adică absolute. Această 
unitate a raţiunii este doar ipotetică. Nu afirmăm că o ase- 
menea forță poate fi întâlnită în mod real în natură, dar tre- 
buie căutată spre folosul raţiunii în vederea constituirii unor 
principii pentru multiplele reguli pe care le oferă experiența 
şi, acolo unde este posibil, trebuie să aducem cunoașterea 
într-o unitate sistematică” (A649/B677). Forța fundamentală 
nu trebuie căutată de rațiune ca și o existenţă reală din natu- 
ră ci ca un principiu explicativ al diferitelor fenomene, care 
are în același timp rolul de a sistematiza cunoașterea. Carac- 
terul sistematic și unitar este o condiţie necesară de inteligi- 
bilitate a fenomenelor naturii și a cunoașterii acestora. Cu 
toate acestea, forță fundamentală este căutată în natură, ca si 
când ar fi un dat care trebuie descoperit. „Legea rațiunii de 

a o căuta este necesară, deoarece fără ea nici nu am avea ra- 
tiune, iar fără rațiune utilizarea intelectului nu ar fi coerentă 
iar în absența coerentei nu am avea nici un criteriu suficient 
al adevărului empiric; având deci în vedere criteriul adevă- 
rului empiric noi trebuie să presupunem că unitatea siste- 
matică a raţiunii este necesară și obiectiv valabilă” (A652/ 
B680). De aceea raţiunea în utilizarea ei ipotetică presupune 
că forța fundamentală nu este „doar un principiu economic 
al raţiunii”, care limitează și restrânge numărul conceptelor 
explicative, ci si „o lege internă a naturii” (idem). Dar rea- 
litatea obiectivă a acestei forte este ipotetică, pretinsă si nu 
este dată. De aceea forța fundamentală este un concept al 
rațiunii, o idee care nu provine din experienţă, dar care ser- 
veste la sistematizarea experienţei si la elaborarea de teorii 
explicative ale naturii. 

În fizica contemporană conceptul de „forță fundamenta- 
lă” și ideea că forțele naturii provin dintr-una singură sunt 
foarte utilizate. Într-o primă etapa Maxwell a reuşit să unifi- 
ce într-o teorie explicativă forța electrică cu forța magnetică, 
introducând pe această cale conceptul de forță electromag- 
netica si considerând că forţele electrice si cele magnetice 
reprezintă de fapt manifestări ale unei singure forte. Dar 
tendinţa de unificare conceptuală a forțelor nu s-a oprit la 
acest nivel. Au fost elaborate teorii, cum ar fi de exemplu 
cea a fizicianului american Salam, care unifica forța electro- 
magnetică cu forța gravitațională. Teoria nu beneficiază însă 
de verificare experimentală datorită dificultăților tehnice si 
a costurilor foarte ridicate pe care le implică un asemenea 
experiment. 

Referitor la tipurile de idei discutate se poate pune pro- 
blema, de ce acestea nu dispun ca și ideile speciale ale ratiu- 

107 prin care să fie introduse in siste- 


nii de o „schemă logică” 
mul kantian. În alte cuvinte, aceste idei nu fac obiectul unei 
deductii metafizice din tabele ale logicii formale. Cu toate 
acestea, ideile formative ale teoriilor științifice sunt sufici- 
ent de justificate atunci cand „enunturile derivate din teorie 
pot face fata verificării lor prin experienţă”!%. În raport cu 
sistemul kantian aceste idei corespund unui anumit interes 
al raţiunii, unei cerințe de stiintificitate demne de urmat si 
care le delimitează de „explicaţiile ad-hoc inutilizabile din 
punct de vedere stiintific”'. Ideile trebuie deci să indepli- 
nească o funcţie într-o teorie științifică. Cu ajutorul lor se 
constituie și se fundamentează o teorie ştiinţifică. În cazul în 
care această condiţie nu este îndeplinită, ideile devin ipoteze 
ad-hoc, „ipoteze transcendentale ale utilizării speculative a 

rațiunii” -, iar fenomenului empiric studiat i se atribuie mai 


multe proprietăţii decât poate poseda în realitate. 

CONCLUZII 


Se cuvine ca in finalul lucrärii sa reinnoim precizarea ca as- 
pectul pozitiv al ideilor ratiunii il plaseaza pe Kant in actua- 
litatea filosofica. Functia regulativa a ideilor explica tendin- 
tele uneori sufocante ale oamenilor de stiinta de a unifica 
„tot ce exista” pana la ultimul detaliu. Aceasta unificare este 
necesara pentru cunoastere fiind efectul functiei regulative a 
ideilor. Noi nu putem înțelege decât ceva unitar, ceva struc- 
turat ca sistem. Informaţii alăturate fără legătură nu au nici o 
semnificaţie în absenţa unei interpretări. Ori tocmai interpre- 
tarea, transformarea cunoștințelor într-un sistem inteligibil 
este rodul ideilor raţiunii. Doar raţiunea poate structura și 
unifica informaţiile. Fără contribuţia acesteia nu am avea nici 
ştiinţă, nici cunoaștere. Dar foarte rar oamenii considera că 
rațiunea ar fi cea care ne dă un sistem coerent de cunoștințe, 
ei preferă să creadă că „realitatea” este structurată indepen- 
dent de raţiunea noastră. Este firesc, deoarece însăși ideile 
rațiunii ne îndeamnă să gândim asa. Pentru un filosof este 
însă bine de știut că însăși acest firesc este opera raţiunii. 

Înțelegerea faptului că ideile raţiuni reprezintă o structu- 
ră funcţională a conștiinței, care are rol regulativ, ne previne 
de tentatia ontologizarii inutile a acestor structuri în științe 
şi în filosofie. Ceea ce îndeplinește o funcţie regulativă nu 
poate fi în același timp și o realitate existentă în sine. 

Ideile speciale ale raţiunii, înţelese ca principii regulative 
ale cunoașterii înlătură o serie de tentaţii naive care au fost 
atât de productive în generarea diferitelor sisteme filosofice. 

Ideea de lume, ideea de suflet si de ideea de Dumnezeu nu 
mai trebuie considerate ca lucruri in sine si prin urmare nu 
mai trebuie sa cautam in mod zadarnic, prin metode oculte, 
corespondentele lor reale dar suprasensibile. Dar prin actiu- 
nea lor regulativa asupra cunostintelor intelectului ele trans- 
forma informatiile empirice nelegate intr-un sistem unitar si 
inteligibil, intr-o teorie coerenta cu valoare explicativa. La 
formarea unei asemenea teorii sistematice ideile formative 
de teorie indeplinesc un rol esential: daca nu s-ar sprijini pe 
ipotezele teoretice reprezentate de aceste idei, in primul rand 
nici nu am avea teorii stiintifice, iar in al doilea rand cunos- 
tintele empirice ale intelectului s-ar transforma in sisteme ex- 
plicative ad-hoc lipsite de orice valoare cognitiva. 

Comunitatea oamenilor de stiinta ar putea sa beneficieze 
de intelegerea functiei regulative a ideilor ratiunii. De pil- 
da, s-ar putea evita polemicile dintre oamenii de stiinta, care 
sunt generate de tendintele lor psihologice diferite, efecte ale 
celor trei idei ale sistemicitatii. Astfel Kant explica si ofera o 
solutie unei directii ale epistemologiei contemporane, cen- 
trate pe tipul de gandire al omului de stiinta. 

In general teoria kantiana a ideilor nu provine doar din 
dorinta de a demola sistemele metafizice speculative. Prin 
evidentierea rolului pozitiv indeplinit de ideile ratiunii avem 
posibilitatea de a nu ne mai raporta atat de naiv la predis- 
pozitiile noastre cognitive. Ideile servesc cunoasterii, dar nu 
pentru a ne da obiecte. Trebuie sa ne abtinem de la tendinta 
fireasca de a ontologiza structurile functionale ale constiin- 
tei. De multe cele care par a exista si a avea o serie de pro- 
prietati, sunt astfel doar pentru ca ele sa devine obiect al cu- 
noasterii noastre și nu pentru că asa ar exista în sine. 

exegetice, bibliografia utilizată fiind astfel una relevantă şi esențială. 

